Nivala Pesis ry - Ottelut - Yka1 - Nivala D-pojat kelt.\nNaperot (2012 ja nuoremmat)\nYka1 - Nivala D-pojat kelt.\n2019 - D keltainen - Kp-aluesarja\nKlo 18:00 Ylivieska, Kivioja\nD-pojat keltaisille voitto ja tappio\nKuvassa pojat uintireissulla Ylivieskapelin jälkeen Kettukalliolla\nMaanantaina oli kotiottelu Oulaisia vastaan, joka päättyi nipeläisten voittoon 2-0 (8-1, 14-1).\nJoukkueiden tasoeron vuoksi ei nipeläisillä ollut tarvetta pelata "hampaat irvissä", vaan peruspelillä hoidettiin homma kotiin. Oulainen on myös Nipen tavoin menossa Ouluun suurleirille ja molemmat joukkueet pelaavat pelisarjassa.\nOttelussa palkinnot pokkasivat Oliver Teppo, Tommi Laakkonen ja Joni Junnonaho.\nTiistaina oli vieraspelin vuoro Ylivieskan ykköstä vastaan, joka tiedettiin jo etukäteen "haastavaksi" otteluksi. Ylivieska vei ottelun 0-2 (0-2, 2-14).\nEnsimmäinen jakso oli tuloksenkin perusteella tasaista vääntämistä. Erityisesti ulkopeli oli nipeläisten osalta hyvässä mielessä mainitsemisen arvoista.\nToinenkin jakso oli tasaista, vaikka lukemat antavatkin ymmärtää toisin. Muutama helpohko lipsahdus ulkovuorossa taittoi Nivalan poikien selkärankaa hetkeksi ja niinkin armottomassa lajissa kuin pesäpallo, tilanne voi muuttua tällöin merkittävästi.\nSiihen nähden että ylivieskalaiset ovat sarjan kärkijoukkue ja leirillä pelaavat kilpasarjassa, ei tässä ole "mittään hättää".\nOttelussa pyttykerho palkitsi Veeti Hautajoen, Tommi Laakkosen ja Jasper Pudaksen.\nKettukalliolla oli hyvä tehdä loppuverryttelyt hyppyjen ja kivenheiton lomassa!\nNäiden tunnelmien saattamana lähdetään miettimään tulevan suurleirin kuvioita, joka on siis Oulussa 15-20.7. Mahdollisuuksien mukaan pyritään saamaan vielä yksi sarjapeli ennen leiriä, jotta siellä ollaan sitten iskussa!


Video: Belgian poliisin suuroperaatio ohi – Pariisin iskujen avainepäiltyä ei vielä löydetty - Ulkomaat - Uutiset - MTV.fi\nJulkaistu 16.11.2015 13:04\n(Päivitetty 16.11.2015 15:14)\nPariisin terrori-iskuihin osallistumisesta epäiltyä Salah Abdeslamia on etsitty laajassa poliisioperaatiossa Belgian Molenbeekin lähiössä.\nAFP:n mukaan poliisioperaatio on nyt ohi. Poliisi ei tehnyt ratsiassa pidätyksiä. Aiemmin belgialainen radiokanava RTL kertoi Abdeslamin otetun kiinni, mutta belgialainen televisioyhtiö RTBF puolestaan kertoi, että lähiössä on tehty pidätys, mutta kyseessä ei olisi Salah Abdeslam.\nViranomaiset eivät toistaiseksi ole kommentoineet tietoa, mutta ovat vahvistaneet operaation tavoitteena olevan Abdeslamin kiinniotto.Poliisilla oli suuroperaatio Brysselissä Molenbeekin lähiössä aamusta lähtien.Viranomaiset eivät ole kuitenkaan voineet vahvistaa, onko epäilty tosiasiassa poliisin piirittämässä atlossa.Paikan päällä olevan STT:n toimittajan mukaan poliisi on eristänyt alueella kadunpätkän ja paikalle on kerääntynyt paljon epätietoisia asukkaita sekä median edustajia.– Olen yllättynyt. Tällä alueella kaikki yleensä tuntevat toisensa, kommentoi alueella pitkään asunut marokkolaistaustainen Mohamed Benamar tilannetta.Abdeslamin veli räjäytti itsensä kahvilassa Pariisissa ja hänen toinen veljensä pidätettiin eilen Belgiassa.Molenbeekissa asuva Ahlam Beni kertoo STT:n toimittajalle tunnistavansa Abdeslamin. Kun STT:n toimittajan näyttää miehen kuvaa 22-vuotiaan opiskelijan silmät laajenevat järkytyksestä.– En tunne häntä, mutta tunnistan kasvot. Hän on ystävällinen ja hymyilee aina, nainen sanoo.Salah Abdeslamia, 26, epäillään iskujen logistiikan järjestämisestä. Belgian media on kutsunut Abdeslamia "yhteiskunnan viholliseksi numero yksi".Hän oli muun muassa vuokrannut Volkswagen Polo -henkilöauton, joka löydettiin myöhemmin läheltä yhtä iskupaikkaa. Salah on syntynyt Belgian Brysselissä vuonna 1989.Poliisi tapasi Salahin jo lauantaina, kun hän oli matkalla kohti Belgiaa kahden muun henkilön kanssa. Poliisi kuitenkin päästi kolmikon menemään, sillä mitään epäilyttävää ei käynyt tarkastuksessa ilmi, eikä tieto Salahiin kohdistuvista epäilyistä ollut vielä tavoittanut poliisia.Auto löydettiin myöhemmin hylättynä Brysselin läheltä.\nKorjaus: 16.11.2015 kello 14.10: Salah Abdeslamia ei välttämättä ole otettu kiinni ja aiheesta on ristiriitaisia tietoja. Viranomaiset eivät ole kommentoineet asiaa.


Keisarin uudet vaatteet: Vuoden 2010 Suuri Pettymys ja Sherlock -palkinnot jaettu\nLähettänyt Pikkupoika klo torstaina, marraskuuta 25, 2010\nVasarahammer 26/11/10 10:29\nPikkupojan olisi syytä aktivoitua tilapäisesti, koska Cancunin ilmastokokous on alkamassa.\nMediassa, myös muualla kuin Totuudessa, dzhurnalistit ottavat vielä ilmastohumpan todesta. Jopa muutoin suht asiallisen Telegraphin sivuilta löytyy tämän kaltaisia yskähdyksiä. Kannattaa muuten lukea lukijakommmentit ja etsiä sieltä yksi kirjoittajan kanssa samaa mieltä oleva.\nEilen radiossa joku Ympäristöministeriön virkamies oli innoissaan lähdössä Cancuniin ja kommentoi erittäin pontevan oloisesti. Jännityksellä odottelen, millaisen apupaketin persaukiset EU-maat tällä kertaa kasaavat maailman pelastamiseksi.\nPikkupoika 26/11/10 18:29\nPikkupojan viisivuotissynttäreiden (voi voi kun aika lentää!) kunniaksi, olepa hyvä!


Asunto Elkano Roser\nBarcelonan asunnot › Asunnot Barcelonassa › Poble Sec › Elkano Roser\nElkano Roser (viite: B35761)\nKaunis asunto 64 m 2. Se on kaksi kahden hengen makuuhuonetta, täysin varustettu moderni keittiö avoin olohuone syödä. Valoisaa pieni parveke. Kylpyhuone suihkulla on myös täysin varustettu. Tämä huoneisto sijaitsee ihanteellisesti 2 henkilölle, se on hyvin moderni ja hyvin järjestetty. Voit nauttia hyvän illallisen pöydällä.\nSijaitsee District Poble Sec, voit helposti turisti kaupungin nähtävyyksiin pääsee metrolla ja kävellä meren, Sant Antoni ja jopa Plaza España-aukiolla, joka on 15 minuutin päässä. Sinun täytyy myös baareja, ravintoloita ja kauppoja nauttien rauhasta ja hiljaisuudesta.Lähin metroasema on Poble Sec (L3)\nElkano Roser can be reserved only if the booking start date is between 31 joulu 2022 - 12 tammi 2023


Ministeri Antti Kurviselle vahva tuki kotimaakunnasta – "Pääministeri ei pysty seisomaan tehtyjen päätösten takana" - Suomenmaa.fi\nEtelä-Pohjanmaan piirin piirikokouksessa Seinäjoella oli paikalla 77 virallista kokousedustajaa. (Kuva: Jorma Uusitalo)\nJorma Uusitalo\t 16.10.2021 17:30 , muokattu 16.10.2021 17:42\nALUEVAALIT olivat myös vahvasti esillä. Keskustan varapuheenjohtaja Petri Honkonen muistutti Seinäjoella, että kyseessä ovat historialliset vaalit.\n– Keskustalla on erinomaiset mahdollisuudet menestyä, mutta se edellyttää hyviä ehdokaslistoja. Se taas tarkoittaa, että ehdokkaiksi saadaan sekä kokeneita päättäjiä, arjen työelämässä olevia että nuoria rakentamaan vaalien jälkeen maakunnallista sote-hallintoa, Honkonen sanoi.\nKeskustapiirin puheenjohtaja, kansanedustaja Mikko Savola, korosti sitä valtavaa asiantuntemusta, jota keskusta tuo maakuntien päätöksentekoon.\n– Siinä missä kokoomus pelottelee kansalaisia hallintohimmeleillä sekä keskittää, ja perussuomalaiset tavoittelee populismilla vain mahdollisimman paljon ääniä, keskusta lähtee kantamaan vastuuta ja päättämään ihmisten terveydenhuollosta, sosiaalipalveluista ja arjen turvallisuudesta, Savola sanoi.\nPiirikokouksessa pidetyn huutokaupan tuotolla rahoitetaan aluevaalityötä. Juha Mikkonen huusi mukaansa presidentinvaalijulisteen vuodelta 1978. Kuva: Jorma Uusitalo\nYLEISÖPUHEENVUOROISSA kannettiin huolta muun muassa maatalouden kannattavuudesta.\n– Kannattavuus on heikko ja nyt tuottajia syyllistetään ilmastokriisistä. Suomeen pitäisi saada ruuantuotannon hätätilajulistus, koska tilanne kotimaisessa ruuantuotannossa on todella huolestuttava, vaati Karri Kallio.\nSari Palmu mietti, kauanko viljelijät jaksavat tilannetta, jossa tuotantopanosten hinta nousee samalla, kun tuotannosta saatavaa palkkaa leikataan. Elokapinaan lähtemisen sijasta Palmu toivotti ilmastoasioista huolissaan olevat tervetulleiksi istuttamaan puita turvemaille.\n– Ei pidä unohtaa myöskään tiestöä. Teiden kunto on rapistunut, vaikka kuljetuskalusto kasvaa. Polttoaineiden hinnat ovat järjettömiä. Erityisesti tämä koskee maaseudun töissä kulkevia naisia, jotka joutuvat ostamaan bensan pienestä palkastaan, Eija Mäntymäki totesi.\nHenna Helmi Heinonen halusi helpottaa uusien puolueesta kiinnostuneiden pääsyä mukaan paikallisiin keskustaverkostoihin. Hänen mukaansa kaupungeista löytyy paljon ”piilokepulaisia”, joiden tavoittamiseksi puolueella täytyisi olla teemat ja kanavat.\nKESKUSTAPIIRI painotti julkilausumassaan aluevaalien tärkeyttä, koska niissä päätetään sosiaali-, terveys- ja pelastuspalveluiden lisäksi hoitohenkilökunnan tulevaisuudesta. Piirin mielestä jokaisessa kunnassa on oltava jatkossakin sote-palvelupiste.\nEtelä-Pohjanmaan ja Pohjanmaan akuuttia työvoimapulaa sosiaali- ja terveysalalla sekä vanhustenhoidossa keskustapiiri korjaisi muun muassa koulutusta lisäämällä.\nEtelä-Pohjanmaan keskustapiirin puheenjohtajana jatkaa Mikko Savola. Varapuheenjohtajiksi piirikokous valitsi Susanna Laitilan, Merja Rintamäen ja Sari Palmun.\nPiirihallitukseen valittiin Asko Latukka, Juhani Filppula, Jouni Mäkynen, Annukka Annala, Tapani Akonniemi, Irma-Liisa Viitamäki, Teemu Knuutti, Juha-Matti Näykki, Henna Helmi Heinonen, Paula Sihto, Karri Kallio, Lasse Hautala, Päivi Kohtala, Elisa Pirttilahti, Marja-Leena Laakso ja Marko Viitala.\nMikko Savola jatkaa keskustan Etelä-Pohjanmaan piirin puheenjohtajana. Varapuheenjohtajiksi valittiin Sari Palmu (vas.), Merja Rintamäki ja Susanna Laitila. Kuva: Jorma Uusitalo\nKurvinen Helsingin Sanomille: "Ei hän (pääministeri) ole diktaattori, joka päättää ministerien asioista"\nTiede- ja kulttuuriministeri Antti Kurvinen (kesk.) katsoo toimineensa ministerin virkavastuun mukaisesti, kun hän...\nKeskustan Lapin piiri kertoo kannanotossaan, että keskusta lähti nykyiseen hallitukseen velvollisuuden tunnosta kantamaan...\nPerutut kulttuurialan leikkaukset saivat keskustan kansanedustajat kommentoimaan asiaa somessa perjantai-iltana. – Viisikko päätti kompensoida...


Divine: 2 x ihanasti kosteuttava hoitoneste\nIhastuin viime vuonna korealaiselle ihonhoidolle ominaisiin hoitonesteisiin, joiden tehtävänä on kosteuttaa ihoa ja valmistella sitä seuraavia hoitotuotteita varten. Mitenkään järjettömän paljon minulla ei vielä ole kokemusta erilaisista siihen tarkoitukseen soveltuvista tuotteista, mutta pari suosikkia olen kuitenkin löytänyt :) Molemmat postauksen tuotteista ovat oikeastaan tonereita eli kulkevat kasvoveden nimellä, mutta paksun koostumuksen vuoksi olen käyttänyt niitä hoitonesteen tavoin. Käytän hoitonestettä kasvoveden jälkeen ennen paksumman koostumuksen omaavia seerumeita ja voiteita. Ihoni on tyypiltään sekalainen, sillä siitä löytyy sekä rasvaisuutta että pintakuivuutta aika ajoin. Voisin veikata näiden tuotteiden sopivan lähes jokaiselle ihotyypille oli ihosi sitten kuiva tai rasvoittuva, sillä koostumukset ovat kevyitä, mutta kuitenkin tehokkaasti kosteuttavia :)\nKorealaisen Etude Housen todella suosittu hoitoneste on koostumukseltaan melko juoksevaa, mutta kuitenkin sen verran paksua, että sen levitys onnistuu kasvoille helposti käsien kautta. Pidän tuotteessa erityisesti siitä, että se tekee ihosta oikeasti kosteutetumman ja sileämmän tuntuisen. Pullo on myös todella riittoisa - ostin sen lokakuussa ja päivittäisellä käytöllä tuotetta on vielä jäljellä. Tuoksu on mieto ja sopivan raikas. Raaka-ainelistalla viidentenä oleva alkoholi aluksi vähän säikäytti minut, mutta en ole huomannut, että sillä olisi ollut vaikutusta tuotteen kosteuttavuuteen ja hoitavuuteen. Joissakin tapauksissa alkoholi myös saattaa edistää muiden raaka-aineiden imeytymistä eli täysin paha se ei ole :) Ostin tuotteen eBayn kautta noin kympillä / 200ml.\nINCI: Water/Aqua, hydrolyzed collagen, adansonia digitata fruit extract, butylene glycol, alcohol, glycerin, betaine, adansonia digitata seed oil, glyceryl polymethacrylate, bis-peg-18 methyl ether dimethyl silane, ammonium acryloyldimethyltaurate/vp copolymer, ethylhexyglycerin, carbomber, potassium hydroxide, poloxamer 407, peg-60 hydrogrenated castor oil, peg/ppg-17-/6 copolymer, phytantriol, hydroyxethylcellulose, disodium eda, phenoxyethanol, fragrance/Parfum\nSain TBS:n tuotteen kaveriltani synttärilahjaksi ja ihastuin tuotteeseen heti ensikokeilulta! Tuote on koostumukseltaan paksumpaa, kuin Etude House ja se on enemmänkin kuin ohutta geeliä. Se tuoksuu ihanan kevyesti ruusulta ja sen joukossa on ruusun terälehden palasia, jotka hajoavat kasvoille levitettäessä. Tuotetta on oikeasti tarkoitus levittää kasvoille vanulapulla, mutta minä olen toistaiseksi laittanut tätä käsien kautta :) Myös tämä kosteuttaa ihoa ja tekee siitä superpehmeän. Hintaa tällä ihanasti kosteuttavalla kasvovedellä/hoitonesteellä on 15,50€ / 250ml.\nINCI: Aqua/Water/Eau, Propanediol, Methyl Gluceth-20, PPG-26-Buteth-26, Glycerin, PEG-40 Hydrogenated Castor Oil, Phenoxyethanol, Acrylates/C10-30 Alkyl Acrylate Crosspolymer, Parfum/Fragrance, Ethylhexylglycerin, Caprylhydroxamic Acid, Rosa Gallica Flower Powder, Panthenol, Sodium Hydroxide, Methylpropanediol, Trisodium Ethylenediamine Disuccinate, Rose Extract, PEG-30 Dipolyhydroxystearate, Trideceth-6, Benzyl Salicylate, Aloe Barbadensis Leaf Juice Powder, Limonene, Benzyl Alcohol, Citronellol, Geraniol, Alpha-Isomethyl Ionone, Linalool, Citric Acid, Sodium Benzoate, Potassium Sorbate\nMitkä on teidän hoitonestesuosikkeja? :)\n⋅ Avainsanat Ebay-ostokset , Etude House , ihonhoito , k-beauty , The Body Shop , tuotearvostelu\nJonna H. 8.4.2018 15.10\nHoitonesteet. <3 Suosikkeja on monia esim. Lancôme, jolle tuo TBS on tosi hyvä budjet-versio, Sensai, Whamisan hoitovedet on ihan löymättömiä.\nIda / Divine 9.4.2018 17.19\nWhamisan tuotteita en ole vielä ehtinyt koittamaan, mutta ehdottomasti kiinnostaisi! 😊\nMaija / Kivipuuteri-kosmetiikkablogi 9.4.2018 11.48\nTBS:n ruusuinen hoitoneste on niin kaunis! Mä en ole kovin monia hoitonesteitä kokeillut, ehkäpä kolmea, mutta epäpuhtaalle iholle parhaalta on tuntunut COSRX etanahoitoneste :)\nIda / Divine 9.4.2018 17.20\nToi COSRX onkin ollu mulla ostoslistalla, joten kiva kuulla että oot tykännyt 😊


Tekijä Olipa kerran Satu tammikuuta 11, 2012\nRautalankakurssi ti 6.3 klo 17.30 - 20.00, Turun Puuhaus-puoti\nTule vääntelemään rautalangasta tuikku/kynttilä jalusta. Kurssin hinta on 15e/hlö. Sisältää opetuksen, materiaalit ja kahvin tarjoiluineen ;) Tule opettelemaan taito, josta on valtavasti hyötyä esim. kevään juhlia miettiessä. Ilmoittautumiset viim. 1.3 mennessä Heidi 0505440692, lehtonenhei(at)gmail.com\nTunnisteet: kurssit rautalanka


Naisten seksuaalinen valta: Esitelmäni palkkatasa-arvosta Tampereen Miespäivillä\nLähettänyt Henry Laasanen klo 20.28\nMinnekäs unohdit tästä esitelmästä ne kulut, jotka naiselle koituvat lapsista?\n8. marraskuuta 2008 klo 23.43\nEi muuten mieleesi ole juolahtanut se, että mitä vähemmän naiset saavat palkkaa, sen enmmän he sitten ovat siellä miehen kukkarolla. Haluatko kenties palata aikaan, jossa mies joutuu maksamaan ihan kaiken?\n8. marraskuuta 2008 klo 23.48\nEsityksen pointti oli se, että jos vertaillaan pelkkiä palkkoja, muut tulonlähteet jäävät huomiotta. Minä väitin, että naisten käytettävissä oleva kokonaisvarallisuus on suurempi kuin mitä palkkavertailujen perusteella voidaan olettaa.\nMinä EN esittänyt minkäänlaisia ohjeita siihen, miten tilannetta pitäisi muuttaa. Mielestäni sukupuolten välistä varallisuutta käsittelevissä keskusteluissa pitäisi kuitenkin ottaa huomioon myös muut ulottuvuudet kuin vain palkasta saatavat tulot.\n9. marraskuuta 2008 klo 8.07\nMinä ymmärrän jossain määrin miksi ei päästä tasa-arvoon palkoissa. Sitä en ymmärrä miksi ns miehisellä alalla olevalle samaa työtä kuin mies tekevälle naiselle ei makseta samaa palkkaa!\nMiehiset työalat ovat usein konepajoissa työskentelyä. Niissä on kaasuja, melua, likaa, sotkua lisäksi työ on monesti raskastakin. Itse en uskosi viihtyväni sellaisessa työympäristössä. Minusta tuollaisessa työssä viihtyvälle pitääkin maksaa hyvin oli mies tai nainen.\nValitettavasti miehillä on sellaista äijämeininkiä etteivät he suojaa itseään vaikkapa melulta, myrkyllisiltä kaasuilta ja suostuvat huonoihin työolosuhteisiin terveytensä kustannuksella, siksikin kuolevat sitten nuorempina. Äijäuho on tyhmyyttä.\n9. marraskuuta 2008 klo 9.34\nEräs syy miesten suurempiin palkkoihin on juuri se, että miehet paiskivat töitä menemättä lääkäriin. Esityksessä oli mukana dia, jossa oli seuraavat kohdat\n- Kunta-alalla työskentelevillä naisilla on lähes 50 prosenttia enemmän lyhytaikaisia sairauspoissaoloja kuin miehillä. (Laaksonen ym. 2008)\n- Naisilla oli noin 25-30% enemmän sairauspoissaoloja kuin miehillä. (Väänänen 2005)\n- ”Naiset tunnistavat herkemmin sairauden oireet ja hakevat niihin ajoissa apua. Senkö takia miehet kuolevat nuorempina, etteivät mene yhtä ajoissa lääkäriin? Miesten kannattaisi siis ottaa oppia naisilta.”\n9. marraskuuta 2008 klo 10.30\nEsityksessä oli mukana myös uusi tutkimus, jonka tuloksiin linkkejä löytyy täältä:\n- Palkkaero on selitettävissä pääasiassa naisten ja miesten erilaisilla preferensseillä.\n- Miehet etsivät suurempaa palkkaa ja menestystä, kun taas naiset etsivät työtyytyväisyyttä\nSyrjintä ei selitä palkkaeroa\n(J. R. Shackleton, Should We Mind the Gap? Institute of Economic Affairs, 21.10.2008)\n- Miehet tekevät enemmän työtunteja\n- Miehillä on suurempi vaara menettää työnsä ja loukkaantua vakavasti työssä\n- 2/3 naisesta aikoo pitää tauon uralla (vrt. vain 1/8 miehistä)\n- Naisten 25 suosikkityönantajasta 12 oli matalapalkkaisia (miehillä 4) (Shackleton 2008)\nLaajalle levinnyt uskomus siitä, sukupuolten välinen palkkaero johtuisi syvälle juurtuneesta työnantajien suorittamasta syrjinnästä on virheellinen, eikä se vie ilmiötä käsitteleviä keskusteluja eteenpäin.\nPalkkaero on pienenemässä, mikä on seuraus yksilöiden preferenssien muuttumisesta. Hallitus ei kykene sääntelemään tai lain säädännön avulla ohjaamaan noita preferenssejä pois – eikä sen edes tulisi yrittää tehdä niin. (Shackleton 2008)\n9. marraskuuta 2008 klo 10.32\n"Sometime in the recent past, a tipping point was ever so quietly reached: half of this nation’s private wealth passed into the hands of women. It's estimated that this percentage will rise to 60 percent by 2010 and possibly rise as high as 70 percent in the not too distant future."\n9. marraskuuta 2008 klo 11.12\n"Miehille palkka ei ole vain palkka, vaan tärkeä parisuhderesurssi"\nVähän niinkuin naiselle ulkonäkö, eikös? Eli rikas mies voi valita itselleen kauniin vaimon elätettäväksi.\nRuma nainen ei voi valita rikasta miestä, koska tämä ei häneen vilkaisekkaan.\nPitäisikö rumille naisille siis maksaa vähän extraa, koska joutuvat tyytymään huonostipalkattuihin reppanoihin jotka vielä kuolevatkin nuorina alkoholiongelmiinsa.\nMiksi pitää törkeästi yleistää, että nainen nai aina asteikossa ylöspäin, mutta samalla unohdetaan että kyllä ne miehetkin naisensa valitsevat? Solidaarisuuden nimissä rikkailla miehillä pitäisi olla velvollisuus naida vain tyhmiä ja rumia naisia. Silloin kauniita ja fiksuja naisia riittäisi vähemmän onnekkaille miehille enemmän. Tulisi loppu "ATM" itkuille.\nTämänhän näkee verouutisistakin. Moni nuori nainen pukeutuu hyvin ja matkustaa maailmalla muutaman tuhannen euron vuosiansioilla.\nItse feministit kauhistelevat prostituutiossa liikkuvan rahan määrää. Se on kuitenkin kansantalouden virallisessa kirjanpidossa näkymätötäntä satojen miljoonien eurojen tulonsiirtoa, pääasiassa miehiltä naisille.\nHesarin keskustelussa kysyttiin: "Onko tehty tutkimuksia kulutuspäätösten jakautumisesta sukupuolten kesken? Kumpi sukupuoli käyttää taloudellista valtaa kuluttajana enemmän? Itseäni on usein ihmetyttänyt se, että uudet ostoskeskukset pursuavat naisille suunnattuja vaate- ja kenkä- kauppoja, mutta miesten erikoisliikkeitä on paljon harvemmassa. Eli vaatteita naiset ainakin ostavat enemmän kuin miehet."\nWomen actually make most of the money-based decisions in our world today. They make most of the choices about purchases, and most of the decisions about investments.\n% of Purchasing Decisions made by Women*\nbullet 83% All Consumer Purchases\nbullet 94% Home furnishings\nbullet 92% Vacations\nbullet 91% New Homes\nbullet 80% DIY Home Projects\nbullet 51% Consumer Electronics\nbullet 60% Cars (Really it is 90% because they influence an additional 30% of the decisions)\nbullet 89% Choose which new bank account to open\nbullet 80% Healthcare\n9. marraskuuta 2008 klo 11.29\n9. marraskuuta 2008 klo 11.44\n"Minä ymmärrän jossain määrin miksi ei päästä tasa-arvoon palkoissa. Sitä en ymmärrä miksi ns miehisellä alalla olevalle samaa työtä kuin mies tekevälle naiselle ei makseta samaa palkkaa! "\n- Mistä sinulle "komposti" tuollainen käsitys on tullut?\nJos asia todella on noin, niin ehkä kerrot siitä tutkimuksesta, jossa asia on todettu. Kiitos\nJa mieluiten tietysti joku tutkimus Suomesta niin, että puhuttaisiin jostain täällä vallitsevasta tilanteesta.\n9. marraskuuta 2008 klo 11.46\nAnonyymi sanoi... (9.11.2008 11:17)\n"Miksi pitää törkeästi yleistää, että nainen nai aina asteikossa ylöspäin, mutta samalla unohdetaan että kyllä ne miehetkin naisensa valitsevat? "\n- Kuka näin on väittänyt?\nKomposti: "Sitä en ymmärrä miksi ns miehisellä alalla olevalle samaa työtä kuin mies tekevälle naiselle ei makseta samaa palkkaa! "\nKerrotko missä näin tehdään?\nSuomessa samasta työstä samalla työpaikalla maksetaan sama palkka, sekä miehille että naisille. Eroja voi tietenkin tulla kokemus ja ikälisistä, mutta niitä ei pidä sotkea peruspalkkaan.\n9. marraskuuta 2008 klo 12.28\nNaiset eivät halua edetä urallaan tai ottaa riskejä. Tuhra tätä tosiasiaa on kiistää.\nMiehet ovat kunnianhimoisempia sekä tottava riskejä. Juuri tämän takia suurin osa yrittäjistä ja kuolonkolarien kuljettajista on miehiä. Nuo ovat vain saman kolikon kaksi eri puolta.\n9. marraskuuta 2008 klo 17.18\nTuro, eipä minulla ole siitä todistetta muuta kuin kuulopuheita ja väittämiä. Toivottavasti samaa työtä tekevät nainen ja mies todellakin saavat samaa palkkaa eli olen luulossani väärässä.\nMiksi miehet uhoavat tyhmästi eli eivät mene lääkäriin vaikka kärsivät vaivoja, salaavat omalta perheeltäänkin oireensa. Vasta liian myöhään menevät lääkäriin sitten kun pökertyvät "sorvin ääreen"? Tätä on vaikea ymmärtää, olisihan se heidän rakkailleen eli perheellekin helpompaa saada pitää isä ja puoliso pitempään!\nMikä virhe miehen kasvamisessa aiheuttaa tämän?\n9. marraskuuta 2008 klo 20.58\nKomposti: "Turo, eipä minulla ole siitä todistetta muuta kuin kuulopuheita ja väittämiä."\nEli kovin heppoisilla, eli siis täysin olemattomilla tiedoilla, tuli Komposti esitämään väitteensä: "Sitä en ymmärrä miksi ns miehisellä alalla olevalle samaa työtä kuin mies tekevälle naiselle ei makseta samaa palkkaa!"\nOn tosiaan vaikea ymmärtää, kuinka mistään voiaan keskustella, jos kaikki eprustuu mutu-tuntumaan ja hevosnaisten tietotoimiston "tietoihin"... huhpuheita...pah\nMiksi olet noin agressiivinen K2r?\n9. marraskuuta 2008 klo 21.27\n"Naisten palkkatason noustessa naisten tarjoama seksi keskittyy yhä pienemmälle miesjoukolle."\nMitenkäs tämä voi olla mahdollista? Myös naisilla lienee seksuaalisia tarpeita jatkossakin, tulotasosta riippumatta, joten miten se miesjoukko siitä pienenee?\n9. marraskuuta 2008 klo 21.33\nKirjasta muutamia lainauksia:\n"Moderneissa yhteiskunnissa korkean statuksen miehet saavat kaikki moniavioisuuden hyödyt peräkkäisten avioliittojen ja lukuisten avioliiton ulkopuolisten suhteiden kautta. (Baumeister & Tice 2001, 208).\nKun naisista tulee taloudellisesti itsenäisiä ja seksuaalisesti vapaampia, heidän attraktionsa korkean statuksen miehiin ja miesten seksuaalinen vaihtelunhalu yhdessä tuottavat noille miehille ennen näkemättömän määrän seksipartnereita.\nTownsendin (1998, 125–131) mukaan voidaan myös olettaa, että naiset, jotka ovat taloudellisesti miehistä riippumattomia ja jotka käyttävät ehkäisyä, voivat vapaammin valita partnerin halujensa mukaan kuin ne naiset, joita taloudellisten resurssien puute rajoittaa. Ilman taloudellisia resursseja naiset joutuvat laskemaan standardejaan miehen muiden ominaisuuksien kuin varallisuuden suhteen ja tyytymään siihen, mitä markkinoilla on tarjolla."\n"Moderneissa yhteiskunnissa korkean statuksen miehet saavat kaikki moniavioisuuden hyödyt peräkkäisten avioliittojen ja lukuisten avioliiton ulkopuolisten suhteiden kautta."\nMiksi nainen välittäisi varatun miehen statuksesta tai palkasta koska vaikka jotkut voivat harrastaa varatun miehen kanssa seksiä niin ei varattua miestä kuitenkaan pidetä potentiaalisena seurustelukumppanina. Sitäpaitsi satunnaisen seksikumppanin valintaan vaikuttaa paljon myös ulkonäkö. Siis miehen ulkonäkö.\nKun naisten palkkataso (tai valtiolta saadut tuet) nouseevat, niin naiset eivät ole enää riippuvaisia mieheltä saadusta elatuksesta. Jos naisilla ei ole tukia, naiset joutuvat tyytymään elatuksen toivossa siihen mieheen, joka suostuu sitoutumaan.\nKun naiset eivät tarvitse miestä elatukseen, naiset voivat keskittyä seksikkäimpiin miehiin, vaikka vaarana onkin, että nuo miehet eivät sitoudu. Voidaan ennustaa, että naiset kuitenkin ottavat seksiä tai suhteita halutessaan mieluummin väliaikaisia hetkiä seksikkäiden miesten kanssa kuin tyytyvät suhteen ok-tavismiehen kanssa.\nKyseessä ei siten ole useinkaan varattu mies, vaan mies, joka vaihtaa naisia usein ja jolla voi olla useita hoitoja samanaikaisesti. Tuollaista pelimiestä pidetään potentiaalisena, vaikkakin riskialttiina partneriehdokkaana. Sellaisen kesyttäminen voi joskus onnistua.\n9. marraskuuta 2008 klo 22.37\nNaisten suuremmista sairauspoissaoloista: Miksi naiset ovat enemmän sairauden vuoksi pois töistä kuin miehet ? Siksikö, että naiset sairastavat enemmän kuin miehet ? Vai ehkäpä siksi, että kun lakiinkin on kirjattu oikeus alle 10-vuotiaan sairaan lapsen hoidon järjestämiseksi olla pois työstä, jää nainen miestä useammin kotiin hoitamaan sairastunutta lasta?\nJa sitten nämä tilastot siitä, kuinka suurta valtaa naiset käyttävät päätettäessä kodin hankinnoista? En oikein jaksa uskoa, että suunnattoman suurituloiset ja menestyneet miehet saattaisivat ihan todella olla niin tahdottomia ja aivottomia olentoja, että luopuisivat ajattelu- ja päätöksentekokyvystään noinkin totaalisesti, kun nainen tyrannimaisesti päättää? Eikö se perinteinen uskomus esim. auton hankinnasta ole se, että vaimo päättää auton värin, ja sehän on tietysti 60% eiku oikeasti 90% koko autosta? Mistä rukousmyllystä näitä "tutkimus"tuloksia oikein veivataan?\n9. marraskuuta 2008 klo 23.10\n"2/3 naisesta aikoo pitää tauon uralla (vrt. vain 1/8 miehistä)"\nMahtaisikohan se "tauko" olla jälkeläisen pukkaaminen ja sen jälkeinen vanhempainvapaa, jota miehet yhä Suomessa kaihtavat pitää?\n10. marraskuuta 2008 klo 1.50\n"Mahtaisikohan se "tauko" olla jälkeläisen pukkaaminen ja sen jälkeinen vanhempainvapaa, jota miehet yhä Suomessa kaihtavat pitää?"\nVarmasti, mitä sitten? Johan tuossa on tullut selväksi, että miehet haluavat tehdä enemmän töitä.\n10. marraskuuta 2008 klo 11.17\nNäyttää siltä että perustelette naisten vähäisempää osallistumista työelämään sillä, että naiset osallistuvat vähemmän työelämään :)\nEi sillä ole merkitystä, mistä vähäisempi osallistuminen/panostaminen johtuu, lopputulos on kuitenkin sama: miehet puskevat enemmän töitä ja etenevät uralla nopeammin kuin naiset.\nMaassa jossa avioero on käsitteenä vakio, ja naisten yksinhuoltajuus yleistä, on kuohuttavaa lukea tästä tutkimuksesta.\n11. marraskuuta 2008 klo 21.52\nMoi. Henryyn tai hänen kirjoituksiinsa kohdistettu kritiikki aivan järjestelmällisesti vaikenee parisuhdemarkkinoista ja teeman vaikutuksesta; kritiikki keskittää huomion yksinomaan euroon ja sukupuoleen; eli kriitikot eivät kykene kehittää ajatuksiaan uuden tiedon tasolle vaan pyörivät paikallaan. Ilmeisesti Laasasta arvostelevat arvostelijat ovat pääosin fundamentaaLIKKOJA jotka eivät kykene omaksumaan uusia näkökulmia...\n15. marraskuuta 2008 klo 13.13\nMiksi miehet kuolevat nuorempina? Koska he tekevät enemmän ja vaarallisempia töitä, eivätkä työntekemiseltään ehdi mennä lääkäriin eivätkä osaa tunnistaa oireitaan ajoissa (miesten viinanjuonti ja keskivartalolihavuus vaikuttaa "marginaalisesti"...). Laasanen antaa ohjeen että menkää lääkäriin ja hyvä niin. Onko tämä tasa-arvo-ongelma? Vai eivätkö miehet vaan tajua? Eli onko miesten omaa typeryyttä kun kuolevat aiemmin? Ei kukaan pakota juomaan viinaa ja polttamaan tupakkaa, vai? Ei kukaan käske kasvattaa keskivartaloa niin ettei raskaana olevasta naisesta erota. Ei kukaan pakota tappelemaan nakkikioskilla. Vai pitäisikö miehillä olla pakollisia lääkärintarkastuksia aika ajoin, jotta heidät saataisiin hoitoon? Pitäisikö miehille olla erityisrajoituksia alkoholinkäytössä? Ja mitä tulee työntekoon ja vaarallisiin töihin? Naisten eteenhän niitä oli tehtävä, jotta pääsee naimisiin ja pukille. Pitäisikö naisten antautua säälistä huonommin menestyville miehille? Vai kelpaavatko nämä korkeammin koulutetut ja menestyvämmät naiset näille oman käden onnettomille? Kestääkö mies jos nainen on menestyvämpi?\nEntä miksi naiset saavat keskimäärin huonompaa palkkaa kuin miehet? Koska naiset hakeutuvat naisvaltaisille aloille, jotka tyypillisesti ovat matalapalkkaisia aloja. Minä sanon että hakeutukaa naiset parempipalkkaisille aloille! Onko tämä tasa-arvo ongelma sen enempää kuin ensimmäinen kysymys? Miksi naiset eivät hakeudu aloille jossa on parempi palkkaus. Eivätkö he vain tajua? Onko se naisten omaa typeryyttä? Vai pitäisikö naisvaltaisilla aloilla olla parempi palkkaus? Eivätkö naiset osaa ajaa itselleen parempia työehtoja ja palkkausta? Pitäisikö naisille maksaa enemmän palkkaa sukupuolen perusteella? Pitäisikö naisvaltaisten alojen palkkausta nostaa koska se on naisvaltainen ala? Vai pitäisikö naisten vaan olla hiljaa ja tyytyä osaansa, kun ovat sen kerran itse valinneet?\nYllä esitetyt ongelmat (lääkärissäkäynti ja työpaikan valinta) ratkaisee jokainen yksilötasolla ja yksilöt käyttäytyvät yleensä todella typerästi sukupuolesta riippumatta. Onko kumpikaan siis tasa-arvokysymys? Mielestäni asioiden sukupuolittuminen ja miesten ja naisten vastakkainasettelu on suurin este tasa-arvolle. Paras ratkaisu on vain rajusti vapautua sukupuolirooleista. Älkää uskoko äitejänne ja isiänne! Tytöt kokeilkaa koneenosia ja seksuaalista vapautta. Miehet hoivatkaa eläimiä ja ihmisiä! Ihan sama mitä muut ajattelee. Emansipoidutaan kaikki yhdessä! Ei siihen tarvita lupaa Laasaselta tai valtiovallata! Laki kieltää jo syrjinnän, loppu on meidän teoissamme! Vielä toivoisin että lapset voitaisiin tuottaa pulloissa. Ihan oikeasti. Toivoisin joskus myös että olisin syntynyt kaksineuvoiseksi madoksi ettei tarvitsisi kuunnella tätä älytöntä miesnaisnillitystä!\nVielä "hauska" ja typerästi vastakkainasetteleva huomio: Onko Laasanen huomannut että miehet käyttävät varmasti suurimman osan vankeinhoidon menoista? Entä mikä on tilanne pitkäaikasityöttömien ja päihdeongelmaisten kohdalla? On tietenkin hyvin epäkorrektia väittää että näiden henkilöiden omilla valinnoilla olisi ollut jotain vaikutusta tilanteeseen. Toisin kuin terveydenhuoltojärjestelmää häikäilemättömästi hyväksikäyttävillä naisilla...\nTäytyykin käydä mainitsemasta noista terveydenhuoltokuluista 85- ja 89-vuotiaille isoäideilleni, jotka häpeällisesti ovat eläneet jo toistakymmentä vuotta miehiensä kuoleman jälkeen ja hyväksikäyttäneet miesten epäitsekkäästi kustantamaa terveydenhuoltojärjestelmää. Mikä vääryys myös kansantaloudelle!\nLaasaselle toivotan lisää näitä briljantteja valaistumisen hetkiä ja edes joskus tyhjeneviä kasseja...\n17. marraskuuta 2008 klo 18.20\nSyltty: "Ei sillä ole merkitystä, mistä vähäisempi osallistuminen/panostaminen johtuu, lopputulos on kuitenkin sama: miehet puskevat enemmän töitä ja etenevät uralla nopeammin kuin naiset."\nKiitos Syltty. Olen jo pitkään tehnyt yli 10-tuntista työpäivää. Kuinka paljon enemmän pitää tehdä? Vai voisiko olla, että ihmiset ovat yksilöitä sen sijaan että ihmiset määriteltäisiin sukupuolensa perusteella? Minä olen kyllä tehnyt jo kauan aikaa sen havainnon, että työtä tekemällä ei edetä uralla eteenpäin. Jos sitä tarkoitit? Kyllä se on suhdetoiminta, verkostoituminen joka vaikuttaa enemmän.\n22. marraskuuta 2008 klo 13.26


Tavaroiden ulkomaankauppa maakunnittain vuonna 2017 - Tilastojulkaisu - Tulli\nTavaroiden ulkomaankauppa maakunnittain vuonna 2017\nTavaroiden ulkomaankauppa maakunnittain vuonna 2017 (pdf)\nMaakuntakatsauksen tilastokuvaus v. 2017\nTavaraviennin arvo kasvoi 17 maakunnassa viime vuonna\nVuonna 2017 Suomen tavaraviennin arvo oli Tullin ulkomaankauppatilastojen ennakollisten tietojen mukaan 59,6 miljardia euroa ja tavaratuonnin arvo 62,1 miljardia euroa. Viennin arvo kasvoi 15 prosenttia ja tuonnin arvo 13 prosenttia vuodesta 2016.\nMaakunnittain tarkasteltuna viennin arvo nousi Tullin ennakollisten tietojen mukaan viime vuonna 17 maakunnassa ja laski kahdessa maakunnassa. Viennin arvo kasvoi Uudellamaalla 2,2 miljardia euroa (+14 %) ja Varsinais-Suomessa 1,8 miljardia euroa (+44 %). Prosenttimääräisesti viennin arvo kasvoi jyrkimmin Kainuussa (+57 %) ja Keski-Pohjanmaalla (+45 %). Varsinais-Suomen viennin arvon jyrkkä kasvu johtui pääasiassa henkilöautoviennin kasvusta. Sekä Kainuun että Keski-Pohjanmaan viennin arvon huomattavaa kasvua selittää kaivannaisten viennin arvon nousu. Viennin arvoon tilastoitiin laskua Kymenlaaksossa (-7 %) ja Etelä-Savossa (-6 %).\nMaakuntien osuudet Suomen kokonaisviennistä muuttuivat viime vuonna vain vähän vuoden takaiseen verrattuna. Uudenmaan osuus säilyi lähes entisellään ja oli noin 30 prosenttia. Varsinais-Suomelle osuus kasvoi kaksi prosenttiyksikköä noin kymmeneen prosenttiin. Pirkanmaan osuus pysyi vuoden 2016 tasolla, eli kahdeksassa prosentissa. Sekä Lapin että Kymenlaakson osuus oli noin seitsemän prosenttia.\nUudenmaan osuus koko tavaratuonnin arvosta oli 59 prosenttia viime vuonna. Maakunnan tuonnin arvo nousi kuusi prosenttia, mutta maakunnan osuus Suomen koko tuonnin arvosta laski lähes neljä prosenttiyksikköä vuodesta 2016 muiden maakuntien tuonnin arvon nousun myötä. Tuonnin arvo kasvoi jyrkästi Kymenlaaksossa (+126 %), jossa kasvu johtui alkuvuodelle osuneesta arvoltaan suuresta kaasuputkituonnista Venäjältä. Huomattavaa tuonnin kasvu oli myös Varsinais-Suomessa (+49 %) ja Keski-Pohjanmaalla (+47 %). Varsinais-Suomen tuonnin arvon kasvu johtui pääasiassa henkilöautojen osien tuonnin kasvusta. Tuonnin arvo laski Manner-Suomen maakunnista ainoastaan Pohjois-Savossa (-4 %).\n1]Maakunnittaisten ulkomaankauppatilastojen tilastointiprosessi esitellään tarkemmin katsauksen tilastokuvauksessa. Lisäksi liitteessä selvennetään Tullin maakunnittaisten ulkomaankauppatilastojen ja Tilastokeskuksen alueellisten vientiliikevaihtotietojen eroja.


Diplomi-insinööri asettui Pariisiin - Akava\nAkavalainen Henkilöt Viikon akavalainen Diplomi-insinööri asettui Pariisiin\nOululaisen Tommi Kinnusen, 35, ranskalainen elämä on asettunut uomiinsa. Paikallisella sopimuksella työskentelevä diplomi-insinööri vetää kolmenkymmenen hengen tiimiä online-matkatoimisto Egenciassa. Vaikka kulttuurierot ovat vaatineet sopeutumista, ei Viikon akavalainen ole katunut lähtöä päivääkään.\nKinnusen työ on kansainvälinen. Hänen vastuullaan olevan tiimin jäseniä on ympäri Eurooppaa. Tiimin tarkoitus on varmistaa asiakkaille online-matkavarausjärjestelmien käyttöönotot nopeasti ja laadukkaasti.\n– Toimimme päivittäin isojen kansainvälisten asiakkaiden kanssa. Organisaatiomme on hajautettu yli kolmeenkymmeneen maahan, Kinnunen kertoo.\nEgencia on osa amerikkalaista Expediaa, jolla on 18 000 työntekijää. Työkieli on englanti, mutta paikallisesti kommunikoidaan ranskaksi.\n– Työelämä Pariisissa on kiivastahtista, ja ranskalaiset rakastavat keskustelua. Jos et pysty kommunikoimaan sujuvasti ranskaksi, kukaan ei jää odottamaan – sinua ei pidetä tärkeänä eikä kunnioiteta, etkä voi edetä, Kinnunen sanoo.\n– Tosin uskon, että kaikkialla asiat ovat samalla tavalla. Suomessakin englannilla pääsee vain alkuun ja oikea integroituminen tapahtuu suomeksi.\nViisi vuotta sitten Kinnunen päätti muuttaa Pariisiin ja aloittaa alusta uudella kielellä. Syy oli henkilökohtainen.\n– Olin opiskeluaikana Erasmus-vaihdossa Münchenissä, jossa tapasin tulevan, ranskalaisen vaimoni. Muutaman vuoden kuluttua meidän piti tehdä suuri päätös: jommankumman tai molempien piti vaihtaa maata.\nKinnusen mukaan Pariisissa täytyy oppia elämään ranskalaisen kulttuurin keskellä.\n– Pariisi on kansainvälinen sulatusuuni, joka elää kovaa ja kellon ympäri. Tässä pelissä pärjätäkseen on tärkeää olla oma itsensä. Vieraalla kielellä vieraassa kulttuurissa toimiminen on tavallaan päivittäinen stressitesti.\nPaikallista elämänmenoa oppii Kinnusen mukaan itse tekemällä ja mokaamalla. Myös ranskalainen perhe on auttanut sopeutumisessa paljon. Kinnunen iloitsee Pariisin rikkaasta kulttuuritarjonnasta ja kertoo jopa juosseensa Pariisiin puolimaratonin.\n– Matkan aikana olen nähnyt ja kokenut sellaista, jota en olisi koskaan voinut kokea jäämällä Suomeen ja jota ei voi rahalla mitata. En ole katunut lähtöä päivääkään.\nKuvat: Joel Karppanen\nDiplomi-insinööri, valmistunut Teknillisestä korkeakoulusta 2005 pääaineenaan informaatioverkostot\nTyöskentelee liikematkailuun keskittyvän Egencian Euroopan pääkonttorissa\nAsuu Pariisissa vaimonsa ja lapsensa kanssa


Kysy Jallelta - Katternö Digital | 1 • 2022\nKysy Jallelta lopetetaan\nAsiantunteva työntekijämme Jarl Ahlbeck jää eläkkeelle ja samalla lopetamme Kysy Jallelta -palstan. Kaikki artikkelit jäävät edelleen kotisivuillemme uudelleen poimittaviksi. Kysymyksiä ja artikkeleiden aiheita otetaan edelleen vastaan, mutta nyt uuden työntekijämme Mattias Kanckosin toimesta.\nOTA YHTEYTTÄ MATTIAKSEEN TÄSTÄ\nJalle sanoo kiitos ja hyvästi\n”Nykypäivän ympäristöviranomaiset ovat paavillisempia kuin paavi itse”\nToimittuaan yli vuosikymmenen Katternö-lehden asiantuntijana Jalle, Jarl Ahlbeck, jää tehtävästä eläkkeelle. Hän on vastannut palstallaan noin 150 kysymykseen. Nyt me esitämme pari kysymystä uusikaarlepyyläissyntyiselle Jallelle.\nMiksi sinusta tuli kemisti?\n”Luokkakaverini Martin Granholm aloitti opinnot v. 1965 Åbo Akademin kemiallis-teknisessä tiedekunnassa, jossa myös serkkuni Carl-Eric Bruun (sotien hävittäjälentäjä) oli opiskellut. Niinpä minä yksinkertaisesti vain seurasin heitä.”\nJalle oli suunnitellut uraa Schaumanin selluloosatehtaalla Pietarsaaressa (jossa Martin sittemmin nousi johtoon), mutta se jäi lähinnä kesätöihin. Jalle pääsi Kymi Oy:n teknillisenä johtajana toimineen professori Bertel Myréenin assistentiksi Turussa.\n”Bertel oli esikuvani ja mentorini ja auttoi löytämään oman insinöörin ja tutkijan identiteettini.”\nJalle väitteli tohtoriksi v. 1986 aiheenaan savukaasujen rikinpoiston kemialliset ja lämpötekniset prosessit ja niiden tehostaminen. Silloin ongelmana olivat happosateet ja hiukkaspäästöt. Työskenneltyään jonkin aikaa teollisuuden jätevesien puhdistuksen parissa hänestä tuli Åbo Akademin dosentti ja ympäristötekniikan lehtori laitetekniikan laitoksella, jossa Jallen Uudenkaarlepyyn naapuri Tapio Westerlund toimii edelleen professorina.\nMillainen Suomen ympäristön tila on nykyään?\n”Hyvä, ja suunta on positiivinen. Ne, jotka eivät ole eläneet 1960- ja 1970-luvulla, eivät tiedä, miten paljon silloin saastutettiin. Itämeri on poikkeus, se on nyt rehevöityneempi, mutta sitä vastoin Pohjanlahti on puhtaampi kuin tuolloin.”\nJallen suhtautuminen Suomen ympäristöviranomaisiin on vuosien mittaan muuttunut kriittisemmäksi. Heistä on esimerkiksi tullut ”paavillisempia kuin paavi itse” tulkitessaan EU-sääntöjä liioitellun ankarasti, Jalle sanoo.\n”Muun muassa Turun erinomainen, savukaasujen puhdistuksella varustettu jätteenpolttolaitos suljettiin 10 vuotta etuajassa, koska typpioksidipäästöt ylittivät normit tilapäisesti. Savupiipun typpioksidipäästö oli kuitenkin vain murto-osa niistä päästöistä, joita jätettä laitokselle kuljettaneet dieselautot tupruttivat ilmaan. Nykyään Turun jätteet rahdataan Tukholmaan, Viroon ja Vantaalle, joten typpioksidipäästöt ovat moninkertaistuneet.”\nMiksi ”vihreä” politiikka on suosiossa suurkaupungeissa?\n”Monet ovat ideologisesti vakuuttuneita ympäristön tilan heikkenemisestä. He haluavat pelastaa maailman tuholta, joka on olemassa vain mielikuvituksessa. Maalla ehkä näkyy selvemmin, ettei tuho pidä paikkansa. Median tuomionpäiväjutut ovat varmasti osaltaan vaikuttaneet käsityksiin”, Jalle toteaa.\n”Ympäristön tila itse asiassa kohentuu vuosi vuodelta myös globaalisti, jos hyvällä ympäristöllä tarkoitetaan puhdasta ilmaa ja vettä. Uskon yhä vakaammin, että vihreä ideologia toimii uskonnon korvikkeena nyt, kun kristinusko ja kommunismi eivät sitä enää ole.”\nJalle pitää itseään ”maltillisen kristittynä ja suhteellisen teknovihreänä.” ”Nuoruuden sosialistiset ajatukset nostavat joskus päätään, mutta järki yleensä voittaa. Olen RKP:n jäsen, ja minut luetaan luultavasti oikeistosiipeen.”\nNyt eläkeläisenä Jalle soittaa kahdessa orkesterissa: Akademiska Orkestern (sinfoniaorkesteri) ja Turun Sotaveteraanisoittajat (Dallapén tyyliin). Pitkät pyöräretket luontoon, hiihto ja luistelu kuuluvat myös huveihin. Niiden välissä hän katsoo nauhalta Englannin valioliigaotteluita ja käy jokaisessa Interin kotiottelussa Turussa.\n”Teknologian ja poliitikan jätän nykyään nuoremmille, minulla on niihin aivan liian kiire”, kertoo Jalle, jolla on vaimo, kolme tytärtä ja neljä lastenlasta.\n”Kaksi lapsenlapsista asuu Moskovassa, ja sinne on aina kiva lähteä mongertamaan huonoa venäjää. Kannattaa käydä Tretjakovin taidegalleriassa, sen taulut ovat aivan uskomattomia.”\nLöytyykö uusia nisäkäslajeja edelleen?\nNqugen Truong Son/Handout\nJalle: Uusia lajeja löydetään vuosittain. Esimerkiksi Maailman luonnonsäätiö julkaisi hiljattain myönteisen tiedon, että pelkästään Mekong-joen alueella löydettiin viime vuonna 163 uutta lajia. Niistä kolme oli nisäkkäitä, 9 sammakkoeläimiä, 11 kaloja, 14 matelijoita ja 126 kasveja. Alueelta on löydetty 2409 uutta lajia vuoden 1997 jälkeen. Löydetyt uudet hyönteislajit eivät sisälly lukuun.\nMikä ilmasto on paras?\nJalle: Minun puolestani jokainen saa itse valita mieli-ilmastonsa. Ilmasto on vaihdellut niin paljon jo tuhannen viime vuodenkin aikana, että valittavana on monta vaihtoehtoa. Mutta yhtä hyvin voitaisiin kysyä, mikä on pahin ilmasto. Hyvänä valintana sellaiseksi on Suomen lähihistoriassa tarjolla 1860-luvun katovuodet ja niiden nälänhätä ja lavantautiepidemia. Runeberg kuvasi olosuhteita:\nTuli kevät, hanki suli mailta,\nmyötänsä vei puolet orahista,\ntuli kesä, raekuuro kulki,\nkaatoi maahan puolet\ntuli syksy, kaikki ryösti halla.”\nJanne Sibeliuksen (Jeanin nimi oli alunperin Janne) isä sai tartunnan ja kuoli lavantautiin v. 1868 hoitaessaan potilaita Hämeenlinnan kaupungin- ja sotilaslääkärinä. Perhe muutti Jannen äidinäidin luo samaan kaupunkiin – isoäiti oli ankara pianonsoiton opettaja ja löi Janne-poikaa sormille, jos tämä soitti väärin. Joten ehkä meidän on kiittäminen ankaraa ilmastoa Finlandiasta ja viulukonsertoista.\nIlmasto vauhditti myös rautatien rakentamisesta. Vuonna 1870 vihitty Riihimäen ja Pietarin välinen rataosuus rakennettiin pitkälti hätäaputyönä, ratatyöntekijöinä katovuosien köyhdyttämät. Radan valmistuttua saatoimme saada vilja-apua idästä, kun sato Suomessa epäonnistui.\nAlpeilla voidaan vanhojen asiakirjojen ansiosta seurata kylmemmän ilmaston aiheuttamaa hätää. Kasvavat jäätiköt ”söivät” kokonaisia kyliä, ja muodostuneista jäätikköjärvistä aiheutui usein tuhoisia seurauksia. Tämä (ylhäällä) lienee vanhin kuva, elokuulta 1601, Rofener Eissee -jäätikköjärvestä Alppien Ötz-laaksosta (josta muinainen ”jäämies” Ötzi löydettiin). Jäätikköjärvi muodostui Vernagtferner-jäätikön kasvaessa, ja kun järvi sitten purkautui jäämassojen läpi, hyökyaalto upotti alapuolella sijainneen Inn-laakson ja repi mukaansa taloja ja kirkkoja. Tuho toistui useita kertoja, pahimmat vahingot sattuivat v. 1678. Viimeisimmällä kerralla v. 1845 kymmenmetrinen hyökyaalto pyyhkäisi yli osan laaksoa.\nKaudella 1850–1970 alppijäätiköiden laajuus supistui noin kolmasosalla ja tilavuus puolella. Vielä 1980-luvulla lämpenemistä kuvattiin yleisesti ”ilmaston paranemisena” ja viilentymistä pidettiin uhkana. Verkosta löytyy tästä helposti vanhoja lehtiartikkeleita. Tässä vieressä esim. New York Times ja Time-aikakauslehti.\nTime kysyy v. 1974, onko tulossa uusi jääkausi. ”Tutkijat ovat löytäneet uusia viitteitä globaalista jäähtymisestä”, alussa todetaan.\nNew York Times kirjoittaa v. 1978, ettei kansainvälinen asiantuntijaryhmä näe merkkejä siitä, että 30 vuotta kestänyt jäähtyminen olisi lähenemässä loppuaan.\nMiksi Sahara oli aiemmin vihreä?\nJalle: Se johtui runsaista sateista. Nyt tiedetään, miten paljon alueella on satanut 25 000 viime vuoden aikana. Tutkijaryhmä on päätynyt tiettyihin lukuihin kemiallisilla analyyseilla, joissa on tutkittu Länsi-Afrikan rannikon merenpohjan kairauksista saatuja muinaisia lehtiä. Kuten kuvasta näkyy, Saharassa on satanut reippaasti pitkiä ajanjaksoja, tummanvihreinä kausina yli 1 000 mm vuodessa.\nTutkimuksessa todetaan, että entisajan lämpimämmät kesät voimistivat Länsi-Afrikan monsuunia ja toivat lisää sateita. Saharassa asusti tuolloin metsästäjä–keräilijöitä, jotka käyttivät elannokseen savannien ja metsäisten ruohomaiden eläimiä ja kasveja.\nTutkimuksen mukaan ”useimmat nykyisistä ilmastomalleista eivät pysty simuloimaan oikein Länsi-Afrikan monsuunin voimistumista vihreän Saharan aikakautena”. Tutkimus ilmestyi Science Advances -julkaisussa otsikolla ”Rainfall regimes of the Green Sahara”.\nJalle: Nasan New Horizons -avaruusluotaimen odotetaan lokakuuhun mennessä lähettäneen maahan tiedot, joita se keräsi ohittaessaan kääpiöplaneetta Pluton ja sen suurimman kuun Charonin kesällä 2015. Luotaimen jo lähettämät tiedot ovat odotettua jännittävämpiä.\nTiedämme nyt esimerkiksi, että Plutolla on ohut sininen ilmakehä ja että suuri osa planeetasta on typpijäätikön peitossa. Planeetalla on vähintään viisi kuuta, joiden rakenne viittaa niiden muodostuneen samanaikaisesti, ehkä Pluton törmättyä toiseen taivaankappaleeseen Kuiperin vyöhykkeellä.\nNäemme kuvista, että Charonin toinen napa on tummanpunainen, sillä kuu on todennäköisesti imenyt kaasuja Pluton ilmakehästä. Vaikuttaa myös siltä, että kuun sisällä on aikoinaan ollut jäätynyt valtameri.\nNew Horizons -luotaimen matka maasta Plutoon kesti yhdeksän vuotta, mutta matka ei ole vielä ohi. Luotaimen arvioidaan ohittavan vuodenvaihteessa 2018/2019 Kuiperin vyöhykkeellä taivaankappaleen, jonka uskotaan muodostuneen hyvin varhain aurinkokunnan historiassa. En ole aivan varma, minne luotain sen jälkeen suuntaa, mutta aurinkokunnassamme Neptunuksen kiertoradan takana oletetaan olevan yli 70 000 miniplaneettaa (yli 100 km halkaisijaltaan).\nMinkä värisiä dinosaurukset olivat?\nJalle: Tämä on herättänyt paljon keskustelua. Jos eläin kuolee kuivassa ympäristössä ja muumioituu, siitä saattaa löytyä painaumia, joista paljastuu suomuja ja ihopoimuja. Dinosaurusten nahka on todennäköisesti muistuttanut nykyisten matelijoiden nahkaa. Tutkijoiden mukaan nahassa on ollut pigmenttiä, mutta he eivät ole osanneet kertoa tarkkoja värejä. Dinosaurusten on arvioitu käyttäneen värejä suojanaan ja lähettämään lajitovereilleen viestejä, joten oletettavasti vihreät ja ruskehtavat värit olivat yleisimpiä.\nGeeniteknologian ansiosta tiedämme nyt lisää. Seeprapeipoilta on löydetty geeni, joka tekee niiden höyhenistä ja nokista punaiset. Sama geeni on tunnistettu eräältä merikilpikonnalajilta, jolla on punaisia täpliä kuoressaan. Näistä löydöistä voidaan päätellä, että geeni on ollut pitkään olemassa – mahdollisesti lintujen ja kilpikonnien yhteisillä esi-isillä jo 250 miljoonaa vuotta sitten. Göteborgin yliopiston ekologisen eläintieteen professori Staffan Andersson sanoo, että jotkin suuret kasvinsyöjät ovat saattaneet olla kirkkaanpunaisia. Ne ovat voineet saada punaisen väriaineen ruokavalionsa sisältämistä keltaisista karotenoideista.\nMiksi Pisan torni on kalteva?\nJalle: Torni on kalteva, koska se rakennettiin pehmeään maahan. Rakennustyöt aloitettiin v. 1173, ja torni alkoi kallistua jo toisen kerroksen rakennusvaiheessa vain viiden vuoden jälkeen. Nykyiset tiedotusvälineet sanoisivat tapausta rakennusskandaaliksi.\nTyöt keskeytettiin sadaksi vuodeksi Pisan kaupunkivaltion sotiessa naapureitaan vastaan. Maa ehti tässä ajassa asettua rakennelman painon alla, joten torni vaikutti vakaalta rakennustöiden jälleen alkaessa. Tornin ylimmät kerrokset rakennettiin toiselta puolelta hieman korkeammiksi kallistuman vastapainoksi.\nTornin valmistuessa v. 1372 se oli taas alkanut kallistua, ja kallistuminen vain kasvoi vuosien myötä. Rakennelman perustusten alle ruiskutettiin 1900-luvulla betonia, mikä pahensi asiaa. Kallistus oli 5,5 astetta v. 1990, jolloin torni suljettiin yleisöltä onnettomuusriskin takia. Se avattiin uudelleen vasta tällä vuosituhannella sen jälkeen, kun sitä oli suoristettu 45 cm. Nyt torni on kallellaan 3,99 astetta.\nMissäpäin maapalloa elämä syntyi?\nJalle: Siihen on esitetty monta selitystä, mutta nyt tutkijat ovat löytäneet uuden mielenkiintoisen johtolangan. Mantereiden maankuori on noin 40 km paksuinen, ja sen alla on nk. vaippa, joka ulottuu maan ytimeen 2900 km syvyyteen. Vaipassa kiertävistä aineista osa nousee kuorta kohti ja osa vajoaa ytimeen päin. Yli puolet vaipan tilavuudesta koostuu bridgmaniitti-mineraalista (sai virallisen nimensä vasta v. 2014 nobelisti Percy Bridgmanin mukaan), ja bridgmaniitti on näin ollen maapallon yleisin mineraali.\nOn mielenkiintoista, että hapekkaassa ympäristössä muodostuva bridgmaniitti hapettuu ja siis sitoo happea, toisin kuin hapettomassa ympäristössä muodostuva bridgmaniitti. Hapettuneen bridgmaniitin tiheys on pienempi kuin hapettoman (ero 1–1,5 %). Teorian mukaan maapallon alkutaipaleella nämä kaksi bridgmaniitti-varianttia olivat tasapainossa, mutta aikojen saatossa ja vaipan konvektion seurauksena kevyempi hapettunut mineraali alkoi liikkua maankuorta kohti. Tällä tavoin happi nousi ylöspäin ja vapautui tulivuortenpurkausten myötä ilmakehään – ja samalla loi edellytyksiä elämälle.\nMiten lähellä maapalloa voi avaruudessa olla elämää?\nJalle: Avaruudessa on ehkä elämää vain 40 valovuoden päässä maapallosta. Elämä voisi olla mahdollista yhdellä tai useammalla niistä kolmesta planeetasta, jotka kiertävät Trappist-1-tähteä.\nTrappist-1 sijaitsee Vesimiehen tähdistössä, ja se luokitellaan ultraviileäksi kääpiöksi. Sen massa on vain 8 % Auringon massasta ja kirkkaus kaksi tuhannesosaa Auringon kirkkaudesta.\nESO (Euroopan eteläinen observatorio, jonka rahoitukseen Suomikin osallistuu) ilmoittaa, että Trappist-1:tä kiertää kolme maapallon kokoista planeettaa. Kaksi niistä kiertää tähteä niin lähellä, että kierros kestää vain 2–3 vuorokautta. Kaikilla kolmella planeetalla voi ESOn mukaan teoriassa olla elämää.\nESO saa v. 2018 käyttöönsä uuden teleskoopin, jolla toivotaan voitavan tutkia planeettojen kaasukehien koostumusta.\nMiten kuu syntyi?\nJalle: Siitä on esitetty useita teorioita, mutta kiinnostavan uuden teorian mukaan kuu syntyi maapallon ja sen kaksoisplaneetan, Theian, yhteentörmäyksestä. Teoria esiteltiin äskettäin Science-lehdessä, ja se perustuu kuu- ja maakivien vertailuun.\nPäätelmät pohjautuvat kivien happi-isotooppien analyysiin. Happiatomeja on kolmea varianttia, isotooppia (O-16, O-17 ja O-18), ja niiden suhteelliset osuudet vaihtelevat aurinkojärjestelmämme eri planeetoilla. Maan ja kuun happi-isotooppikoostumus on sama, ja siksi uskotaan, että nämä kaksi taivaankappaletta ovat samaa alkuperää.\nUuden teorian mukaan maapallo ja Theia törmäsivät noin 4,5 miljardia vuotta sitten maapallon ollessa vain 100 miljoonaa vuotta. Törmäys oli niin voimakas, että planeetat sulautuivat nykyiseksi maapalloksi, ja samalla vapautui ainesta, josta kuumme sitten muodostui.\nTutkimusta johti Kalifornian yliopistossa toimiva Edward Young.\nMiten hyvä sähköauto on ympäristön kannalta?\nJalle: Tuulivoimaloissa samoin kuin sähköautoissa, joissa on sähkömoottorit ja -generaattorit, käytetään harvinaisia maametalleja, joita louhitaan enimmäkseen Kiinassa, koska siellä ympäristövaatimukset ovat heikoimmat. Valtavista maamassoista liuotetaan kemiallisesti hyvin pieniä määriä harvinaisia metalleja. Liuosvedet ja –jäämät varastoidaan myrkkyjärviin ja –kasoihin, koska niiden puhdistaminen olisi äärettömän kallista. Olen nähnyt Kiinassa esimerkkejä, jota saavat Talvivaaran viattomat sulfaattivedet kalpenemaan. Lisäksi kyseessä on varsin rajalliset metallivarat.\nJos osa sähköstä tuotetaan hiilivoimalla, päästöt lisääntyvät merkittävästi nykyajan bensiini- ja dieselautoihin verrattuna. Suomessa on pulaa sähköstä, ja maa joutuu tuomaan runsaasti sähköä Ruotsista ja Venäjältä. Venäjän tuontisähköä voidaan tuskin pitää ympäristöystävällisenä. Se on usein tuotettu hiililauhdevoimalla ilman kunnollista savukaasujen puhdistusta.\nVastaukseni kysymykseen on siis: Sähköautot voivat olla ympäristön kannalta parempi tai huonompi vaihtoehto bensa-autoihin verrattuna. Se vähän riippuu.\nKuinka monta lajia maapallolla elää?\nErbe, Pooley: USDA, ARS, EMU\nJalle: Uskomaton vastaus on biljoona – siis miljoona miljoonaa eliölajia – ainakin jos on uskominen USA:n tiedeakatemian huhtikuussa julkaisemaa tutkimusta. Ja kaikista näistä lajeista tunnemme ehkä 10 miljoonaa, siis yhden lajin sadastatuhannesta.\nValtaosa lajeista on mikro-organismeja, pieneliöitä, joita ei voi nähdä paljain silmin, esim. bakteereja, homeita, leviä, hiivasieniä ja viruksia. Niiden valtava määrä on saatu selville vasta uuden geenitekniikan avulla.\nTutkijaryhmä kokosi yhteen 5,6 miljoonan tunnetun mikrobin sekä 35 000 elinympäristön kasvi- ja eläinlajien tietokannat. Sen perusteella voitiin arvioida, miten monta lajia maailmassa kaiken kaikkiaan on.\nBiljoona on niin suuri luku, että sitä on vaikea tajua. Maapallon väkilukuun (7,3 miljardia) suhteutettuna biljoona tarkoittaa liki 140 eri eliölajia jokaista ihmistä kohti.\nKolibakteereja. Gramma ulostetta sisältää biljoonia kolibakteereja.\nKuva: Erbe, Pooley: USDA, ARS, EMU\nMiten radioaktiivisuus keksittiin?\nJalle: Henri Becquerel (1852–1908) havaitsi ilmiön ensimmäisenä. Hän huomasi tutkiessaan valokuvauslevyä v. 1896, että uraanisuolat säteilivät itsestään ilman ulkoisia energialähteitä. Hänen mukaansa on nimetty säteilyn aktiivisuuden yksikkö, becquerel.\nRadioaktiivisuus-termin kehitti Marie Curie (1867–1934), joka miehensä Pierre Curien (1859–1906) kanssa oli radioaktiivisuuden tutkimuksen uranuurtajia. He löysivät v. 1898 kaksi aiemmin tuntematonta alkuainetta, radiumin (atomiluku 88) ja poloniumin (luku 84).\nJuuri polonium aiheutti entisen venäläisagentti Alexander Litvinenkon kuoleman syksyllä 2006.\nMarie Curiella oli merkittävä rooli fysiikassa. Hän oli äärimmäisen lahjakas mutta joutui taistelemaan asemastaan eikä naisena saanut opiskella kotimaansa Puolan yliopistoissa. Hän saapui Pariisiin 23-vuotiaana, väitteli tohtoriksi Sorbonnen yliopistossa ja avioitui Pierren kanssa.\nHänelle myönnettiin kaksi Nobel-palkintoa (fysiikanpalkinto v. 1903 yhdessä Pierre Curien ja Henri Becquerelin kanssa ja kemianpalkinto v. 1911). Hänen tyttärensä Irène Joliot-Curie sai kemianpalkinnon v. 1934 ja vävy vastaanotti rauhanpalkinnon Unicefin edustajana v. 1965 – siis viisi Nobel-palkintoa samassa perheessä.\nToinen tytär Ève Curie oli tunnettu kirjailija ja pianisti. Hän kuoli 102-vuotiaana New Yorkissa v. 2007.\nKuinka paljon alku-aineita on?\nJalle: Alkuaineita tunnetaan nykyään 118. Neljä viimeisintä (jaksollisessa järjestelmässä atomiluvut 113, 115, 117 ja 118) löydettiin hiljattain, ja kansainvälisen kemian liiton odotetaan vahvistavan ja nimeävän aineet myöhemmin tänä vuonna.\nUraania (luku 92) painavammat aineet luodaan keinotekoisesti törmäyttämällä muita painavia atomeja toisiinsa. Ne ovat kaikki radioaktiivisia ja niillä on yleensä erittäin lyhyt puoliintumisaika. On mielenkiintoista huomata, että jaksollisen järjestelmän seitsemäs rivi on uusien aineiden myötä täysi.\nVieläkin painavampia alkuaineita saadaan varmasti luotua. Teorian mukaan lukujen 120 tai 126 tienoilla aineiden tulisi olla pitkäikäisempiä, ja on kiinnostavaa, paljastuuko niistä ominaisuuksia, joita kevyemmillä alkuaineilla ei ole.\nViimeksi nimetyt alkuaineet ovat: 104 rutherfordium, 105 dubnium, 106 seaborgium, 107 bohrium, 108 hassium, 109 meitnerium, 110 darmstadtium, 111 röntgenium, 112 kopernikium, 114 flerovium, 116 livermorium.\nOvatko ilmastotutkijat yksimielisiä?\nJalle: Se riippuu siitä, mitä tieteen katsotaan oikeasti todistaneen ja mikä on tutkijoiden spekulaatiota. Jos tutkija spekuloi, esitetty asia ei automaattisesti ole parempaa tiedettä vain siksi, että kyseessä on tutkija, mutta tällaiset tutkijat ovat poliittisesti suositumpia kuin varovaisemmat tutkijat.\nLisäksi Pariisissa käytettiin lähtökohtana ääriarvoja hyödyntävien tietokonemallien keskiarvoja, joiden mukaan kaksinkertaistunut hiilidioksidipitoisuus nostaisi lämpötilaa useilla asteilla erilaisten vahvistavien vaikutusten kautta. Ne ovat kuitenkin teoreettisia eikä niitä ole todistettu havainnoilla.\nSuomen talvisää määräytyy pitkälti matalapaineiden reitistä, joka liittyy ns. Arktiseen Oskillaatioon (jolla kuvataan sesongista riippumattomia ilmanpaine-eroja). Nousevaa residuaalitrendiä ei ole olemassa, toisin sanoen ainut lämpeneminen on aiheutunut siitä, että matalapaineiden reitti on kulkenut keskimäärin pohjoisempaa v. 1989 lähtien. Suomessa on nyt samankaltainen talvisää kuin 1930-luvulla, kun taas kesäsäämme on silloista kylmempi.\nMinne vesi katosi Marsista?\nJalle: Nasan Maven-luotain, joka on syksystä 2014 lähtien kiertänyt Marsia, mittaa aurinkotuulen (auringosta suihkuava sähköisesti varautunut hiukkasvirta) ja erityisesti aurinkomyrskyjen vaikutusta planeetan ilmakehään. Mars menettää nykyään noin 100 g ilmakehästään sekunnissa.\nVaikka aurinko oli varhain aurinkokunnan historiassa paljon aktiivisempi, Marsilla oli silloin magneettikenttä, joka suojasi planeettaa hiukkasilta. Sen ansiosta planeetalla oli myös tiheä ilmakehä ja vettä, joka todennäköisesti muodosti sekä jokia että meriä.\nMagneettisuus on tämän jälkeen heikentynyt voimakkaasti, minkä seurauksena suurin osa ilmakehästä on kadonnut, planeetta on viilentynyt ja vesi on (ainakin pää-osin) hävinnyt.\nMaapallon magneettikenttä ei onneksi osoita heikentymisen merkkejä.\nFrankfurter Illustrierte -lehti helmikuussa 1957. Artikkelissa luvataan kertoa, kuinka Wernher von Braun (saksalaissyntyinen uranuurtaja, josta tuli Yhdysvaltain avaruusohjelman päähahmoja) suunnitteli koko ihmiskunnan historian jännittävimmän seikkailun: matkan Marsiin.\nKuva: TT Bild


Opiskelu / Exam sähköinen tenttipalvelu / Opettajan ohjeet / Maturiteetin luominen Examiin\nHenkilökohtaisen tentin luominenOpiskelijan ohjeetOpettajan ohjeetYleisen tentin luominen ExamiinMaturiteetin luominen ExamiinTentin arvioiminen\nKypsyysnäytteen luominen Tentin luominen aloitetaan kuten kaikkien tenttien luominen, opettajan työpöydältä valitaan Luo uusi tentti, josta valitaan kypsyysnäyte. Tämä tenttin on henkilökohtainen maturiteetti, joka on vain yhden opiskelijan varattavissa. Mikäli teet oppiaineen yhteisen maturiteetin, valitse silloin yleinen tentti. Huomioithan, että mikäli kypsyysnäytteeseen ei tarvitse tehdä kielentarkastusta, niin silloin tentti tehdään henkilökohtaisena tenttinä. Kasvatustieteiden tiedekunnassa kypsyysnäytteen kielentarkastajat ovat tiedekunnan omia lehtoreita, joten ktk.n kypsyysnäytteet tehdään exam-järjestelmään henkilökohtaisena tenttinä. Tällöin arvioijan kohdalle lisätään tiedekunnan kielentarkastajat. Valitaan opintojaksokoodi, jonka pohjalta tulee perustiedot. OPINTOJAKSOKOODI TULEE OLLA OIKEA, JOTTA SUORITUKSEN VIENTI OODIIN ONNISTUU, TARKISTATHAN YKSIKKÖSI OPINTOSIHTEEREILTÄ KOODIT. Tentin nimeksi annetaan Kypsyysnäyte Olli Opiskelija. Valitse tentin voimassaoloaika, tätä voidaan tarvittaessa myöhemmin jatkaa, jos opiskelija ei ole käynyt kypsyysnäytettä kirjoittamassa. Osallistujat kohdasta lisätään opiskelija. Paina lisää osallistuja painiketta ja etsi hakutoiminnolla opiskelija järjestelmästä. Mikäli opiskelijaa ei löydy niin hän ei ole todennäköisesti vielä kirjautunut kertaakaan Exam-järjestelmään. Pyydä opiskelijaa kirjautumaan. Kypsyysnäytteen arvosana-asteikko tulee perustietojen pohjalta oodista kun olet koodin opintojaksolle kirjoittanut. Kypsyysnäytekysymys lisätään samalla tavalla kuin yleisessä tentissä. Aihealue nimetään ja sen alle lisätään kysymys. Vastauksen suosituspituudeksi määritellään noin 400 sanaa, joka on kielikeskuksen kypsyysnäyteohjeiden mukainen suositus. Kypsyysnäytekysymyksen arviointiasteikko on hyväksytty / hylätty. Kypsyysnäyteohjeet on määritelty Exam-järjestelmään, joten niitä ei tarvitse erikseen määritellä tenttiin. Kysymykseen on mahdollista laittaa opiskelijalle muita ohjeita.\nLopuksi tentti tallennetaan ja julkaistaan, jolloin opiskelija pääsee varaamaan tentin. Opiskelija näkee kypsyysnäytetentin ilmoittautumislinkin Examin työpöydällä. OWA-Sähköposti LUC-Finna WebOodi Optima Office 365 Intranet (SSL)


Juhlavuoden Messerschmitt-näyttely avautuu | lentoposti.fi\nJuhlan kunniaksi Suomen Ilmalilumuseolla järjestetään sunnuntaina myös Mersut Suomessa 70 vuotta -juhlaseminaari. Sen avaa Ilmavoimien esikuntapäällikkö, prikaatikenraali Kari Salmi.\nMuisteluita sotataivaalta kertoo jatkosodan Messerschmitt-lentäjä Johannes Brotherus. Ohjaajan näkökulman tuo ilmailunäytöksiä lentokuntoisella Messerchmitt Bf 109 -hävittäjällä kiertävä esityslentäjä Walter Eichhorn.\nErikoisnäyttelyn aikana käynnistyy yhdessä Sotamuseon kanssa MT-452-konservointiprojekti, jonka tavoitteena on saada koneyksilö takaisin Utin vitriiniin entistä ehompana ja siten varmistaa arvokkaan lentokoneen tulevaisuus.\nMersut Suomessa 70 vuotta -erikoisnäyttelyyn liittyy vahvasti museon Bf 109 -hävittäjäsimulaattori. Se on nyt siirretty välihalliin koneen vierelle. Yleisö voikin ensin tutustua aitoon Mersuun ja sen jälkeen nousta itse sotataivaalle simulaattorissa.\nSuomen Ilmailumuseo ja Ilmailumuseoyhdistys ry. järjestävät myös ainutlaatuisen Messerschmitt Bf 109 -hävittäjän tyyppikurssin Ilmailumuseolla lauantaina 16. maaliskuuta klo 13 - 17. Nelituntisen kurssin aikana tutustutaan muun muassa museolla olevaan MT-452 -koneeseen sekä museon Messerschmitt -simulaattoriin.\nTyyppikurssin vetää Walter Eichhorn. Mukana on myös museon mersusimulaattorin rakentanut Hans Schmidt. Kurssikieli on saksa ja esitykset tulkataan suomeksi.\nMT-452:lla saavutettiin yhdeksän ilmavoittoa. Sodan jälkeen koneesta tuli koulutusväline Kauhavalle. Lopullisesti se poistettiin 1954 ja Sotamuseon pihan kautta Mersu päätyi Santahaminaan muistomerkiksi.\nMT-452 siirrettiin Uttiin 1970. Siellä se korvasi jalustalla portinvartijana toimineen ja kunnostettavaksi lähtevän MT-507:n.\nMT-452 oli vuosia sään armoilla, mutta lopulta sen suojaksi saatiin katos. Vuonna 1998 Mersu kunnostettiin Finnairin tekniikassa Vantaalla ja se sai sodan aikaiset värinsä.


Finlayson Kylpypyyhe Reiluraita, 70x150cm, lime, vihreä | Netrauta.fi\nKylpypyyhe Finlayson Reiluraita, 70x150cm, lime, vihreä\nReilussa on muutakin reilua kuin värit. Tarkemmin sanottuna siinä on lähes kaikki reilua: värit, laatu ja valmistusketju. Ja sekin mikä ei ole reilua, on nyt luomua, sillä pyyhkeet on valmistettu vain ja ainoastaan sadevedellä kastellusta, käsin p...\nTuotteen Kylpypyyhe Finlayson Reiluraita, 70x150cm, lime, vihreä kuvaus\nReilussa on muutakin reilua kuin värit. Tarkemmin sanottuna siinä on lähes kaikki reilua: värit, laatu ja valmistusketju. Ja sekin mikä ei ole reilua, on nyt luomua, sillä pyyhkeet on valmistettu vain ja ainoastaan sadevedellä kastellusta, käsin poimitusta luonnonmukaisesti viljellystä puuvillasta.\nNämä reilusti raidoitetut kylpypyyhkeet ovat sarjan uutuus, ne toistavat yksiväristen Reilu-pyyhkeiden kolmiulotteista pintakuviota. Jokaiselle Reiluraita-pyyhkeelle löytyy yhteensopiva pari Reilu-pyyhkeistä. Sekä sydän että silmä kiittää.\nKylpypyyhkeen koko on 70x150 cm\nPaino on 480 g / m²\nTuote on väriltään lime/vihreä\nKylpypyyhe Familon Ultra Hamam, 90 x 180 sininen, valkoinen\nKylpypyyhe Elefantti, harmaa, 70x140cm Yli 100 € Finlayson-ostoista -25% lisäalennus!\nKylpypyyhe Finlayson Otso, 70x140cm, harmaa Yli 100 € Finlayson-ostoista -25% lisäalennus!\nKylpypyyhe Finlayson Ajatus, 70x140cm, musta, valkoinen Yli 100 € Finlayson-ostoista -25% lisäalennus!\nKylpypyyhe Finlayson Finlayson Elefantti, 70x150cm, turkoosi Yli 100 € Finlayson-ostoista -25% lisäalennus!\nKäsipyyhe Finlayson Muumi ja esi-isä, 50x70cm, tummansininen Yli 100 € Finlayson-ostoista -25% lisäalennus!


Tunnustelija Rinne: Hallitusohjelman menojen ja tulojen välillä on vielä ”aika iso ero” - Politiikka | HS.fi\nRinteen mukaan perjantaina syntyi ratkaisuja ”joihinkin yksittäisiin kysymyksiin”.\nAntti Rinne saapui perjantaina hallitusneuvotteluihin Säätytalolle Helsingissä. (KUVA: Heikki Saukkomaa / Lehtikuva)\nJulkaistu: 24.5. 20:05\nHallitustunnustelija ja Sdp:n puheenjohtaja Antti Rinne https://www.hs.fi/haku/?query=antti+rinnekertoi perjantai-iltana Säätytalon portailla, että tulevan hallitusohjelman menojen ja tulojen välillä on vielä ”aika iso ero”.\n”Siis iso ero talouden luvuissa sekä menojen että tulojen välillä”, sanoi Rinne, jonka mukaan tasapaino pitää löytää ensi viikon neuvotteluissa. Ryhmät ovat saaneet työnsä valmiiksi talous- ja veroryhmien lukuun ottamatta.\nAvoimia kysymyksiä ratkotaan ensi viikolla puheenjohtajien kesken.\n”Valmista tulee joskus ensi viikon aikana”, sanoi Rinne.\nPerjantaina aamulla Rinne arveli hallitusohjelman valmistuvan ehkä ensi viikon lopulla.\nRinteen mukaan perjantaina syntyi ratkaisuja ”joihinkin yksittäisiin kysymyksiin”. Hän ei kuitenkaan yksilöinyt niitä.\nRinteen mukaan translain kokonaisuudesta on sopu.\nLue lisää: Puheenjohtajat pääsivät sopuun translaista – vaatimus lisääntymiskyvyttömyydestä poistuu, sukupuoltaan voi korjata vain aikuinenhttps://www.hs.fi/politiikka/art-2000006117299.html\nHallitusneuvottelut eivät jatku lauantaina, mutta Rinteen mukaan muutaman tunnin keskustelu on sunnuntaina iltapäivästä.


MiniStretcher potilaan siirtovälineenä : Koulutusmateriaali Xamkin ensihoidon opetuskäyttöön\nPasi, Laura; Teittinen, Niina (2017)\nMiniStretcher potilaan siirtovalineena Pasi ja Teittinen.pdf (1.207Mt)\nOpinnäytetyön tarkoituksena oli tuottaa Kaakkois-Suomen ammattikorkeakoululle MiniStretcher-siirtovälineen koulutusmateriaali, jota voidaan hyödyntää ensihoidon koulutusohjelman opetuksessa. Työ toteutettiin toiminnallisena opinnäytetyönä. Tavoitteena oli koota luotettava teoriapohja opinnäytetyön taustalle ja laatia sen perusteella selkeä koulutusmateriaali. Työn tilaajalla oli tarve opetusmateriaalille, sillä MiniStretcher on uusi laite, eikä sitä ole vielä aiemmin opetuksessa käytetty.\nTeoreettinen viitekehys rakennettiin kuvailevan kirjallisuuskatsauksen keinoin. Siinä perehdyttiin ensihoitotyön kuormittavuuteen, työhyvinvointiin, työturvallisuuteen, ergonomiaan, potilasturvallisuuteen sekä hyvän opetusmateriaalin kriteereihin. Suomalaisia tutkimuksia aiheesta on varsin vähän, joten käytössä oli myös ulkomaalaisia lähteitä. Tutkimusten mukaan hyvällä fyysisellä kunnolla ja apuvälineiden käytöllä potilassiirroissa voidaan merkittävästi vähentää ensihoitajan fyysistä kuormittumista työssä ja ehkäistä työhön liittyviä tapaturmia.\nKoulutusmateriaalin kokoaminen aloitettiin sen suunnittelulla, jonka jälkeen kuvattiin vapaaehtoisten ensihoitajaopiskelijoiden ja ergonomian opetuksesta vastaavan lehtorin avustuksella. Koulutusmateriaaliin valitut kuvat käytiin tarkkaan läpi ja kuvauksia ohjanneelta opettajalta pyydettiin vielä arvio niistä, jotta ergonomiset työasennot toteutuisivat näissä mahdollisimman hyvin ja koulutusmateriaali olisi näin ollen luotettava sekä käyttökelpoinen.


Eduskunta.fi > FI > Vaski > Valiokunnan lausunto > StVL 14/2021 vp\nViimeksi julkaistu 4.10.2021 15.33\nValiokunnan lausunto StVL 14/2021 vp K 3/2021 vp Sosiaali- ja terveysvaliokunta Hallituksen vuosikertomus 2020\nHallituksen vuosikertomus 2020 (K 3/2021 vp): Asia on saapunut sosiaali- ja terveysvaliokuntaan lausunnon antamista varten tarkastusvaliokunnalle. Määräaika: 30.9.2021.\nSosiaali- ja terveysvaliokunta on käsitellyt hallituksen vuosikertomuksen sosiaali- ja terveysvaliokunnan ehdotuksesta hyväksyttyjen eduskunnan lausumien osalta (yhteensä 27 kappaletta). Valiokunta esittää hallituksen selvitysten johdosta seuraavat huomautukset.\nEläkerahastoja koskeva kokonaisuudistus, HE 152/2008 vp.\nToimeentulotukilain uudistuksen vaikutukset, HE 358/2014 vp, lausuma 1.\nMaatalousyrittäjien ja turkistuottajien lomituspalvelut, HE 112/2015 vp, lausuma 1.\nPerhevapaiden yhdenvertaisuus, HE 232/2016 vp.\nLapsiasiavaltuutetun kertomus eduskunnalle 2018, K 5/2018 vp.\nTyöttömyysturvalain, työttömyysetuuksien rahoituksesta annetun lain ja työttömyyskassalain väliaikainen muuttaminen, HE 38/2020 vp.


Huoneet - 2 Kylpyhuoneissa - 2 Sea (m) - 100 Asuinalue - 65 m2 Tontin koko - 13 m2 Neljän asunnon rakennus Ciovon saarella etelään päin, myytävänä. Sieltä on pääsy päätieltä ja upea… Tarkemmat tiedot\nCiovo – Huoneistot merinäköalalla Ciovo saari\nHuoneet - 2 Kylpyhuoneissa - 1 Sea (m) - 300 Asuinalue - 60 m2 Täysin kalustettu asunto merinäköalalla myytävänä, olohuone 60 m2. Huoneistossa on keittiö, ruokailutila, olohuone, 1… Tarkemmat tiedot\nCiovo – Huoneisto merinäköalalla Ciovo saari\nHuoneet - 2 Kylpyhuoneissa - 2 Sea (m) - 300 Asuinalue - 64 m2 Tontin koko - 36 m2 Täysin kalustettu asunto 64 m2 ja 36 m2 maata myytävänä. Huoneistossa on keittiö, ruokailutila,… Tarkemmat tiedot\nCiovo – Kalustettu kahden makuuhuoneen huoneisto Ciovo saari\nHuoneet - 4 Kylpyhuoneissa - 4 Sea (m) - 40 Asuinalue - 103 m2 Tontin koko - 267 m2 Kaunis paritalohuoneisto, toisessa rivissä merestä Ciovo saaren eteläpuolella. Se sijaitsee rauhallisella paikalla, 267m2 tontilla… Tarkemmat tiedot\nCiovo – Talo toisessa rivissä merestä Ciovo saari\nHuoneet - 4 Kylpyhuoneissa - 6 Sea (m) - 50 Asuinalue - 305 m2 Tontin koko - 474 m2 Eksklusiivinen huvila Čiovon saarella, vain 50 m merestä, myytävänä. Se on suunniteltu tarjoamaan panoraamanäkymät… Tarkemmat tiedot\nCiovo – Ainutlaatuinen huvila uima-altaalla ja merinäköalalla Ciovo saari\nSea (m) - 150 Tontin koko - 1467 m2 Rakennusmaa meren lähellä. Rakennusmaa, jonka kokonaispinta-ala on 1467 m2, sijaitsee Čiovon saaren lounaisosassa. Välittömässä… Tarkemmat tiedot\nCiovo – Rakennusmaa lähellä merta Ciovo saari\nHuoneet - 1 Kylpyhuoneissa - 1 Sea (m) - 40 Asuinalue - 40 m2 Čiovon saaren eteläpuolella on rakenteilla pieni luksusrakennus, jossa on yhteensä viisi asuntoa, joista jokaisesta… Tarkemmat tiedot\nCiovon saari – Luksusasuntoja poikkeuksellisella paikalla Ciovo saari\nHuoneet - 5 Kylpyhuoneissa - 7 Sea (m) - 80 Asuinalue - 325 m2 Tontin koko - 556 m2 Myytävänä on ylellisesti sisustettu huvila, jonka kokonaispinta-ala on 325 m2 Ciovon saarella 556 m2:n… Tarkemmat tiedot\nCiovo – Ylellinen huvila panoraamanäkymällä Ciovo saari\nHuoneet - 5 Kylpyhuoneissa - 5 Sea (m) - 10 Asuinalue - 300 m2 Tontin koko - 788 m2 Ylellinen huvila ensimmäisessä rivissä merelle päin, joka sijaitsee yhdessä kauneimmista lahdista, Čiovon saaren eteläpuolella. Tarkemmat tiedot\nIsland of Ciovo – Ylellinen huvila ensimmäisessä rivissä merelle Ciovo saari\nHuoneet - 3 Kylpyhuoneissa - 3 Sea (m) - 70 Asuinalue - 110 m2 Modernisti sisustettu, tilava huoneisto pienemmän asuinrakennuksen toisessa kerroksessa. Huoneisto sijaitsee upealla paikalla 70 metrin… Tarkemmat tiedot\nCiovon saari – modernisti sisustettu, tilava huoneisto Ciovo saari


Surface 4 hinta – Painekyllästettyä kestopuuta\nSurface 4 hinta\nAlhaiset hinnat ja nopea toimitus. Vertaa hintoja ja tilaa heti. Sama hinta myymälässä ja netissä. Yksi laite – monta käyttötarkoitusta. Varustettu Windows 10-käyttöjärjestelmällä.\nNeljännen sukupolven luomuksena Pro on huippuunsa hiottu laite, jonka jokaista yksityiskohtaa on todella ajateltu.\nValitse oma kirjasi hintaan € tästä! Teknisesti uutta ovat uudet Intelin 7. Kaby Lake -arkkitehtuurin Core-suorittimet. Suorituskykyä on näin tarjolla jonkin verran enemmän.\nSisäisen tallennustilan (128- 5gigatavua) ja keskusmuistin määrän ( -gigatavua) voi valita mieleisekseen. Hinnat alkaen malli maksaa Microsoftin omassa kaupassa . IPad Prossa tätä mahdollisuutta ei ole. Tarvikkeiden edullisempi hinta.\nTehokkaampi ja kevyempi kuin koskaan.\nHintapyynti: 800€ Tuote ostettu (mistä ja milloin):. Surface Pro painaa ainoastaan 7grammaa. TABLETTI TIETOKONE, SURFACE , MOTOROLA XOOM JA TREKSTOR,. Lisäksi tabletin Type Cover -näppäimistöä myydään prosentin alennuksella.\nMainos (Teksti jatkuu alla). Molemmat tabletin käyttävät kosketuskynää. Paljon kirjoittavalle läppäri on paremman näppäimistön vuoksi yhä ykkönen.\nPixelSense-näyttö on suurikontrastinen ja häikäisemätön, joten kuva on täysin luonnollinen. Laite on tehokkaampi ja kevyempi kuin koskaan . Kaikki mitä kuului alkuperäiseen pakettiin mm. Tietokoneet ja lisälaitteet. Kahden laitteen toiminnot yhdistävällä kokoonpanolla on omat . Näppäimistön hinta on erikseen hankittuna 1euroa.\nMitä valitset riippuu viime kädessä sinun tarpeisiisi. Jos arvo pelaamista, sinun kannattaa työpöydälle. Sen avulla voit käyttää pöytäkoneohjelmistoja, ja käytössäsi on USB-portti ja seisontatuki. Lisätietoja saat osoitteesta Dell.\nPrev Vm carpet villamatto\nNext Presto kevyttasoite lg karkea


Shaggy Zanjan - Off-White / Tumma Harmaa 240x300 - RugVista\nShaggy Zanjan - Off-White / Tumma Harmaa\nOff-White / Tumma Harmaa\nHarmaa / Off-White\nPaksuus ≈ 25 mm\nErittäin suositut Shaggy-mattomme sopivat useimpiin moderneihin koteihin, lastenhuoneisiin ja teini-ikäisten huoneisiin. Mattojen nukka on paksu ja värit jännittävät ja ne ovat erittäin pehmeitä ja miellyttäviä kävellä tai rentoutua television äärellä. Näiden mattojen nukka on valmistettu PP Heatsetinä tunnetusta tekstiilimäisestä muovimateriaalista, jolla on useita hyviä ominaisuuksia. Suurena etuna on, että se soveltuu hyvin esimerkiksi eläinallergikoille. Muista hyvistä ominaisuuksista voidaan mainita nukkaamattomuus, minkä ansiosta se on helppo pitää puhtaana. Maton alapinnalla on ohut lateksikerros, joka parantaa turvallisuutta estämällä maton liukumisen lattialla.\nAlga - Cream mix / Harmaa\nShaggy Sadeh - Lt. Beige 160x230


Skandinaavinen 2 makuuhuoneen Kattohuoneisto kesäksi Torrequebrada – Spainlomat.com\nHome>Kaikki kohteet>Skandinaavinen 2 makuuhuoneen Kattohuoneisto kesäksi Torrequebrada\nSkandinaavinen 2 makuuhuoneen Kattohuoneisto kesäksi Torrequebrada\nBy Petri Heinänenupdated on helmikuu 21, 2021 helmikuu 13, 2021\nVuokrataan 1.4. alkaen ja kesän yli aina syyskuulle saakka todella upea ja skandinaavisesti sisustettu 2 mkh ja 2 kph asunto Torrequebradassa.\nJoten jos olet yhtään auringon ja maisemien ystävä, niin tässä on Juuri SE kesäasunto jota etsit.Voin vakuuttaa että kuvat eivät tee oikeutta asunnolle sillä se kannattaa tulla katsomaan Livenä!\nGrillusmahdollisuus myös löytyy.\nHuonekalut todella korkealaatuisia ja varustelu muutenkin huippuluokka.\nKeittiössä on Astianpesukone, uuni sekä iso Jääkaappi/ pakastin. Suora pääsy terassille joten kannattaa varmasti myös syödä ulkona.\nTaloyhtiössä oma Parkkipaikka.Kaksi Padel kenttää ja kaksi Uima-allasta ovat käytössä vapaasti.\nKuukausivuokra 1200 € + sähkö. Vesi ja Wifi kuuluu vuokraan.\nEsittelen mielelläni asuntoa.\nTammikuu 2021Helmikuu 2021Maaliskuu 2021Huhtikuu 2021Toukokuu 2021Kesäkuu 2021Heinäkuu 2021Elokuu 2021Syyskuu 2021Lokakuu 2021Marraskuu 2021Joulukuu 2021Tammikuu 2022Helmikuu 2022Maaliskuu 2022Huhtikuu 2022\nParvekkeen suunta kaikkialle\nMercadona, Lidl 1 km\nRavintola/ baari 400 m\nKaikki kohteet, Kesän viikkovuokraus kohteet, Uncategorized\nTyylikäs ja ilmastoitu 2 mkh asunto rannassa lasitetulla parvekkeella, Gaviotas 2 B\nKaikki kohteet (66)\nKesän viikkovuokraus kohteet (25)\nTalven 2021-2022 vuokrakohteet (44)\nEnsi talveksi tyylikäs 2 mkh ja 2 kph asunto Rannan vieressä, Girolamar\nPitkäaikaisesti moderni 4 makuuhuoneen Villa loistosijainnilla Torreblanca, Los Mirlos\nElegantti 2 makuuhuoneen keskusilmastoitu asunto Rantakadulla Pitkäaikaisesti, Palm Beach\nModerni 1 makuuhuoneen asunto suositussa Taloyhtiössä Los Pacos, Vegasol 104\nKategoriat Valitse kategoria Kaikki kohteet (66) Kesän viikkovuokraus kohteet (25) Pitkäaikaiset asunnot (6) Talven 2021-2022 vuokrakohteet (44) Uncategorized (9)\non huhtikuu 11th, 2021\non huhtikuu 10th, 2021


Aurinkosähkö | Aurinkomestarit - Aurinkosähköjärjestelmät kotiisi.\nAurinkosähköjärjestelmämme koostuu johtavien eurooppalaisten valmistajien korkealaatuisista paneeleista, inventtereistä ja katkasijoista. Aurinkopaneelit ovat yksi-tai monikidepaneeleita. Myös laadukkaiden inventterien hyötysuhde on jopa 99 prosenttia. Meiltä löytyy myös telinevaihtoehtoja kaikille kattotyypeille sekä seinä- ja maa-asennukseen.\nPaneelien määrä kannattaa mitoittaa niin, että omakotitaloissa aurinkosähkö olisi alle sähkönkulutuksen. Syntyessä ylijäämä sähköä on mahdollista tehdä sähkönjakelijan kanssa sopimus ylijäämäsähkön myynnistä. Vapaa-ajanasunnoissa on suositeltavaa tuottaa käyttösähkö kokonaan itse.


Presidentti Niinistö korona-arjestaan: ”Tässä tehtävässä on tottunut rajoituksiin – helpompi rajoittaa vielä lisää” - Politiikka - Ilta-Sanomat\nHallitukselle operatiivisen nyrkin perustamista esittänyt Niinistö ei halunnut esittää ”jälkiviisaita arvioita”.\n– Tässä tehtävässä on vuosien mittaan tottunutkin rajoituksiin, joten siinä mielessä on ollut helpompi rajoittaa vielä lisää, tasavallan presidentti Sauli Niinistö kommentoi etämediatapaamisessa arkeaan koronarajoitusten keskellä.\nNiinistö, 71, kuuluu ikänsä puolesta ryhmään, jota hallitus on kehottanut pysymään erillään muista ihmisistä ja jopa välttämään liikkumista kodin ulkopuolella. Sosiaali- ja terveysministeriö päivitti ohjetta tällä viikolla, nyt yli 70-vuotiaita suorastaan kehotetaan liikkumaan.\nNiinistö kertoi, ettei ole itsekään voinut tehdä koronatilanteen vuoksi kaikkea, mitä haluaisi, mutta on elänyt yhden päivän kerrallaan.\n– Uskon, että varsin moni on saanut sen kokemuksen, että yltää paljon pidemmälle kuin itse kuvittelikaan.\nYli 70-vuotiaat ovat noudattaneet Niinistön mukaan hallituksen eristäytymissuosituksia ”hämmentävänkin hyvin”.\n– Meidän tautilukumme eivät ole räjähtäneet sillä tavoin käsiin kuin eräissä muissa maissa. Ruotsissa ja Venäjällä tartuntatilastot näyttävät aivan eri riskiä kuin omat tilastomme kertovat, Niinistö mainitsi.\nNiinistön mukaan Suomen on syytä minimoida kaikki riskitekijät naapurimaiden tilanteen vuoksi.\n– Kyllä kaikkien pitää ymmärtää, että Suomessakin hyvin ponnekkaasti torjutaan koronaa. Minä uskon, että tämä ajattelu kyllä ymmärretään lahden molemmin puolin.\nNiinistö esitti maaliskuun lopussa hallitukselle operatiivisen nyrkin perustamista.\nAjatuksena oli, että koronakriisiryhmä olisi kartoittanut ongelmat, hankkinut tiedot, kerännyt julkisen ja yksityisen osaamisen ja ehdottanut hallitukselle toimenpiteitä.\nPääministeri Sanna Marinin (sd) hallitus torjui ajatuksen: Marinin mukaan uudelle operatiiviselle toimijalle ei ole tarvetta. Marin sai tukea eduskunnan puhemieheltä Matti Vanhaselta, joka katsoi, että Niinistön esittämä kriisiryhmä sotkisi toimivaltasuhteita.\nIS kysyi Niinistöltä, miten johtamisessa on hänen mielestään onnistuttu kriisin aikana.\n– En lähde esittämään mitään jälkiviisaita arvioita. Kriisiryhmä vähän haluttiin joidenkin toimesta ymmärtää väärin, eihän siinä ollut mistään valtakysymyksistä tai vallanjaosta kyse, vaan esitin vain hallitukselle apua, johon päädyin omista kokemuksistani, että sellainenkin voisi hyvä olla, Niinistö vastasi.\nNiinistö on osallistunut kriisin hoitamiseen itsekin – Marin on kertonut hallituksen saaneen Niinistöltä apua suojavarusteiden hankkimisessa Kiinasta.\n– Olemme käyneet Kiinan kanssa aina presidenttiä myöten yleisluontoisen keskustelun siitä, että Suomi tarvitsee näitä välineitä. Kiina tukee suomalaista ketjua, ajattelua hankkia ja saada varusteita Kiinasta.\nKeskuspankeilla on nähty olevan koronakriisin ratkaisemisessa avainrooli, sillä ne voivat luoda talouteen rahaa.\nNiinistön mukaan vaarana on sellaisen ajattelutavan leviäminen, että ”rahaahan on”.\n– Se raha on viime vuosina luotu tyhjästä ilman reaalitalouden tukea, ja kuitenkin jokaiselle on itsestäänselvää, että pelkästään luomalla rahaa ei ylläpidetä hyvinvointia. Se on kiinni siitä, että teemme työtä, tuotamme ja vastaamme huutoomme. Myös velkaantuminen on otettava tosissaan, ei siitä selvitä rahaa painamalla.\nIS kysyi Niinistöltä, lähettikö hän viestin maan hallitukselle, joka tulee ottamaan rajusti lisää velkaa koronakriisin vuoksi.\n– Kyllä tämä on viesti vähän kaikille, että ei tuudittauduta siihen, että rahaa on. Sitä todella on, mutta kuinka pitkään sillä on vastineita, siitäkin täytyy kantaa huolta ja uskon, että velkaantumiset otetaan myös hallituksen toimesta ihan tosissaan ja vakavissaan.\nKoronakriisi on tuonut hallituksen pöydälle jälleen uusia EU-talousvastuukysymyksiä. Niinistön mukaan talousvastuiden kohdalla lähdettiin jo eurokriisin aikaan ”aika lailla uusille teille”.\n– Minusta pitäisi ottaa keskusteluun takaisin se, että palataan alkuperäiseen euroalueen sopimukseen no bail out -säännöksineen. Siinä samalla korostuisi kunkin jäsenmaan talousryhti.\nPolitiikka 22.5.2020 14:24


Puruvettä on ehdotettu mukaan Sisävesi Life IP-hankeeseen (Etelä-Savon ELY-keskus) - ely - ELY-keskus\nPuruvettä on ehdotettu mukaan Sisävesi Life IP-hankeeseen (Etelä-Savon ELY-keskus)\nPuruvettä on ehdotettu mukaan Sisävesi Life IP-hankeeseen\nEtelä-Savon ELY-keskus on ehdottanut Puruvettä mukaan valtakunnalliseen Sisävesi Life IP-hankkeeseen. Hankkeen avulla pyritään edistämään erityisesti Puruveden Natura-alueiden hoitoa ja kunnostusta. Suunnitelmissa on metsätalouden neuvonnan lisääminen ja vesistöä kuormittaville osavaluma-alueille kohdistuvat kunnostus- ja vesiensuojelutoimet sekä seurantamenetelmien kehitystyö. Toimenpiteiden vaikuttavuutta mitataan esimerkiksi veden laatua ja eliöstöä seuraamalla. Puruvedelle on tarkoitus tehdä myös Natura-arviointi ja toistaa se hankkeen lopussa.\nMetsähallituksen vetämän Sisävesi Life IP (integroidut) -hankkeen tavoitteena on parantaa Suomen sisä- ja rannikkovesien tilaa ja sovittaa yhteen sisävesiä koskevien direktiivien kuten luonto-, lintu- sekä vesipuitedirektiivien toimeenpanoa. Hankkeessa kerätään uutta tietoa vesiluonnosta ja siihen liittyvästä kulttuuriperinnöstä sekä edistetään vesien hoidon, luonnonsuojelun, kestävän luonnonvarojen käytön sekä elinkeinotoiminnan yhteistyötä.\nELY-keskuksen mielestä Puruvesi-hanke täyttää suurelta osin Sisävesi Life IP:n vaatimukset, joten mukaan pääsylle on hyvät edellytykset. Hankkeeseen mukaan pääsevät vesistöalueet päätetään syyskuussa ja virallinen hakemus lähtee EU:n ympäristöalan rahastolle (Life) lokakuun lopulla. Toteutuessaan hanke olisi kuusivuotinen.\nHankkeeseen osallistuvat viranomaistahot ovat Etelä- ja Pohjois-Karjalan ELY-keskukset sekä Suomen metsäkeskus (Etelä-Savo ja Pohjois-Karjala), Metsähallitus sekä Savonlinnan ja Kiteen kaupungit. Lisäksi hankkeen keskeinen toimija olisi Pro Puruvesi –yhdistys, joka on aktiivisesti edistänyt Puruveden puhtautta ja hyvinvointia sekä tietoisuutta Puruveden tilasta. Hankkeen valmistelija ja vastuullinen vetäjä on Etelä-Savon ELY-keskus.\nPuruvesi nuhraantuu hitaasti mutta varmasti\nPuruvesi on Saimaaseen kuuluva erittäin niukkaravinteinen vesistö, jossa kuitenkin hitaasti tapahtunut nuhraantuminen on jo muuttanut järven tilaa. Monet matalat lahtialueet ovat jo osin rehevöityneet ja kasvillisuus on vallannut ennen puhtaita hiekka- ja kivikkorantoja. Sinilevien ja päällyslevästön määrä on myös paikoitellen kasvanut, mikä näkyy rantojen limoittumisena ja virkistyskäytön alenemisena. Nämä silminnähtävät muutokset eivät vielä näy vesistöjen ekologisen tilan luokituksessa, koska luokitus ei huomioi riittävästi rantojen rehevöitymiskehitystä ja Puruvesi on lähtökohtaisesti eri tarkastelutasolla kuin muut Saimaan altaat.\nPuruvesi on hyvin herkkä pienillekin ravinnemuutoksille. Järven kirkasvetisyydestä johtuen planktontuotannolle tärkeä valo pääsee syvälle ja muodostaa paksun elämää tuottavan vesikerroksen. Jos ravinnekuormitus äkillisesti lisääntyy, voi rehevöityminen räjähtää käsiin. Puruvedessä vesi vaihtuu hitaasti ja myös tämä edesauttaa rehevöitymiskehitystä. Puruvesi on Natura-alueena nimenomaan suuren karun ja kirkasvetisen luontotyyppinsä vuoksi. Nuhraantuminen uhkaa sekä luontotyyppiarvoa että veden laatua, minkä vuoksi tilatavoitteet voivat olla jatkossa uhattuna, jos nuhraantumiskehitystä ei saada pysäytettyä.\nMyös pohjavesikytkentä on alueella erittäin tärkeä ja tavoitteena on huolehtia, että Puruveteen purkautuva pohjavesi on hapekasta ja edesauttaa järven luontaisen niukkaravinteisen tilan säilyttämistä ja esimerkiksi harjuksen kutusoraikkojen säilymistä. Samalla pohjavesialueiden vedenlaatua turvataan. Metsätaloudella on olennainen merkitys ja Puruvesi voikin olla esimerkkikohde, jossa puunkorjuuta ohjeistetaan uudistetun metsälain mukaisesti eroosiota minivoivaan suuntaan.\nEtelä-Savon ELY-keskuksen ympäristötarkastaja Jari Kaukonen työssään Puruvedellä. Kuva: Pekka Sojakka\nHydrobiologi Pekka Sojakka, Etelä-Savon ELY-keskus, p. 029 502 4233